open-index/open-wikipedia-markdown huggingface dataset:
পুষ্পলাল উপাধ্যায়

## জন্ম
পুষ্পলাল উপাধ্যায়ৰ জন্ম ইৰাজী ১৯০৬ চনত বৰ্তমান অসমৰ ধেমাজি জিলাৰ লাইমেকুৰী নামে এখনি ঠাইত হৈছিল।

## সাহিত্যিক অৱদান
পুষ্পলাল উপাধ্যায়ে তেওঁৰ ১৯৮৭ চনত প্ৰকাশিত **উষা মঞ্জৰী** কাব্য গ্ৰন্থৰ বাবে ১৯৮৮ চনত দিল্লীৰ সাহিত্য অকাডেমিয়ে প্ৰদান কৰা  সাহিত্য অকাডেমি বঁটা লাভ কৰিছিল। এই কাব্য গ্ৰন্থ নেপালী ভাষাত ৰচিত। অসমৰ পৰা দ্বিতীয়বাৰৰ বাবে নেপালী ভাষাত স্বীকৃতি লাভ কৰা পুষ্পলাল উপাধ্যায় দ্বিতীয়গৰাকী নেপালী লিখক। পুষ্পলাল উপাধ্যায়ৰ লেখনীয়ে সৰ্বভাৰতীয় পৰ্যায়ত সমাদৰ লাভ কৰিবলৈ সক্ষম হৈছে। ’উষা মঞ্জৰী’ কবিতাৰ মাজেৰে ’দেশ মহিমা’ত ভাৰতৰ ঐক্য, ’উষা লহৰী’ আৰু ’হৃদয়কো হৰিয়ালী’ত  প্ৰাকৃতিক সৌন্দৰ্য্যৰ মাজত মানুহৰ আশাবাদী মনোভাৱ, ’কবিতা সিত’ত কবিৰ উচ্চ আভিলাষ, ’ৰাম ৰাজ্যকো সন্দেশ’ত ৰাম ৰাজ্যৰ কল্পনা আৰু ’অসম’ কবিতাৰ মাজেৰে অসমৰ ঐতিহ্য আৰু ইয়াক মিলন ক্ষেত্ৰৰূপে বৰ্ণনা কৰা হৈছে । ’মিয়াপ য়ো সঙ্গম শান্তি একতা বনি ৰহোস ভাৰত ভিত্ৰ সভ্যতা’ কবিতাবিলাকৰ মাজত কবিৰ এক সৌন্দৰ্য পিপাসু মন আৰু স্বদেশ প্ৰেমৰ সুৰ শুনিবলৈ পোৱা যায়। ১৯৬৮ চনত প্ৰকাশ পোৱা ”পুষ্পাঞ্জলি” কবিতা পুথিখন তেখেতৰ সাহিত্য জগতত অন্য এক অৱদান। 
পুষ্পলাল উপাধ্যায় তেজপুৰ চহৰৰ ১৩ নং পৌৰ ৱাৰ্ডৰ স্থায়ী বাসিন্দা।

## তথ্য সংগ্ৰহ

## বাহ্যিক সংযোগ
* assamesenepali.com

শ্ৰেণী:নেপালী ভাষাৰ সাহিত্য অকাডেমি বঁটা বিজয়ী
শ্ৰেণী:অসমীয়া কবি
শ্ৰেণী:নেপালী ভাষাৰ কবি
ছয়দুৱাৰ মহাবিদ্যালয়

**ছয়দুৱাৰ মহাবিদ্যালয়** শোণিতপুৰ জিলাৰ গহপুৰ মহকুমাৰ এখন পুৰণি অগ্ৰণী উচ্চ শিক্ষানুষ্ঠান। গহপুৰ নগৰৰ নিচেই কাষতে মহাবিদ্যালয়খন অৱস্থিত।

## ইতিহাস
মহাবিদ্যালয়খন প্ৰথমতে কেৱল কলা শাখাৰ সৈতে ১৯৬৭ চনত প্ৰতিষ্ঠা কৰা হয়। ইয়াৰ পিছত ১৯৮৭ চনত ইয়াৰ বিজ্ঞান বিভাগ প্ৰতিষ্ঠা কৰা হয়।বৰ্তমান ইয়াত কলা,বিজ্ঞান আৰু বাণিজ্য শাখাৰ লগতে অন্যান্য বৃত্তিমূলক পাঠ্যক্ৰমৰ শিক্ষা প্ৰদান কৰা হয়।

## শিক্ষা
মহাবিদ্যালয়খনত তলত দিয়া বিভাগসমূহত শিক্ষা প্ৰদান কৰা হয়:

* স্নাতক কলা (সন্মানসহ) 
* স্নাতক কলা (সাধাৰণ)
* স্নাতক বিজ্ঞান (সন্মানসহ)
* স্নাতক বিজ্ঞান (সাধাৰণ)
* উচ্চতৰ মাধ্যমিক (কলা)
* উচ্চতৰ মাধ্যমিক (বিজ্ঞান)

অন্যান্য পাঠ্যক্ৰমসমূহৰ ভিতৰত হ'ল:
* গাড়ী মেৰামতি
* খাদ্য আৰু পুষ্টি
* বৈদ্যুতিক সামগ্ৰী মেৰামতি
* সৎস্য উৎপাদন
* ছয় মহীয়া কম্পিউটাৰ প্ৰমাণ-পত্ৰ শিক্ষা
* এক বছৰীয়া কম্পিউটাৰ ডিপ্ল'মা
* ইংৰাজী শিক্ষণ পাঠ্যক্ৰম

## বিভাগ
কলা:
* ইংৰাজী বিভাগ
* শিক্ষা বিভাগ
* অৰ্থনীতি বিভাগ
* ইতিহাস বিভাগ
* ৰাজনীতি বিজ্ঞান বিভাগ

বিজ্ঞান:
* জীৱ বিজ্ঞান বিভাগ
* ৰসায়ন বিজ্ঞান বিভাগ
* পদাৰ্থ বিজ্ঞান বিভাগ
* উদ্ভিদ বিজ্ঞান বিভাগ
* গণিত বিভাগ

## অধ্যক্ষসকল
ড॰ অঞ্জন কুমাৰ ওজা (বৰ্তমানৰ)

## বাহ্যিক সংযোগ
*মহাবিদ্যালয়ৰ ৱেবচাইট

শ্ৰেণী:শোণিতপুৰ জিলা
শ্ৰেণী:অসমৰ মহাবিদ্যালয়সমূহ
লাচিত বৰফুকন (দ্ব্যৰ্থতা দূৰীকৰণ পৃষ্ঠা)

;ব্যক্তি
* লাচিত বৰফুকন, শৰাইঘাট যুদ্ধৰ আহোম সেনাপতি। 
;চলচ্চিত্ৰ
* লাচিত বৰফুকন (১৯৬১ বোলছবি), লক্ষ্যধৰ চৌধুৰী আৰু প্ৰবীণ ফুকনৰ দ্বাৰা পৰিচালিত আৰু ১৯৬১ চনত মুক্তিপ্ৰাপ্ত অসমীয়া কথাছবি।
;গ্ৰন্থ
* লাচিত বৰফুকন (গ্ৰন্থ), সূৰ্যকুমাৰ ভূঞা ৰচিত জীৱনীমূলক গ্ৰন্থ।
* লাচিত বৰফুকন (নাটক), প্ৰবীণ ফুকন-এ ৰচনা কৰা নাটক।
* লাচিত বৰফুকন (নাটক), লক্ষ্যধৰ চৌধুৰী-য়ে ৰচনা কৰা নাটক।
* লাচিত বৰফুকন (নাটক), পদ্মনাথ গোহাঞি বৰুৱা-য়ে ৰচনা কৰা নাটক।
;দিৱস
* লাচিত দিৱস, লাচিত বৰফুকনৰ স্মৃতিত পালিত দিৱস।
;বঁটা
* লাচিত বঁটা।

শ্ৰেণী:দ্ব্যৰ্থতা দূৰীকৰণ পৃষ্ঠা
গ্ৰেগৰী ক'ৰ্ছ'

**গ্ৰেগৰী ক'ৰ্ছ**' () (জন্ম ১৯৩০ চনৰ ২৬ মাৰ্চ; মৃত্যু ২০০১ চনৰ ১৭ জানুৱাৰী) আমেৰিকা যুক্তৰাষ্ট্ৰৰ এজন কবি। তেওঁ বিট্‌ আন্দোলনৰ লগত জড়িত আছিল।

## সাহিত্যকৃতি
*দি ভেচটাল লেডি এণ্ড আডাৰ পয়েম্‌ছ
*দি হাং আপ এজ
*গেছ'লিন
*ব'ম্ব
*দ্য হেপী বাৰ্থডে' অৱ ডে'থ্‌
*মিনিট্‌ছ টু গ'
*দি আমেৰিকান এক্সপ্ৰেছ
*লং লিভ মেন
*দেয়াৰ ইজ য়েট টাইম টু ৰান বেক থ্ৰু লাইফ এণ্ড এক্সপিয়েট অল ডেট্‌ছ বিন চেড্‌লি ডান
*এলেজিয়াক ফিলিংছ আমেৰিকান
*দি নাইট লাষ্ট নাইট ৱাজ এট ইট্‌ছ নাইটেষ্ট
*আৰ্থ এ'গ্‌
*ৰাইটিংস ফ্ৰম অক্স
*হেৰাল্ড অফ দি অটোকটনিক স্পিৰিট
*মাইণ্ড ফিল্ড
*মাইণ্ড ফিল্ড:নিউ এণ্ড চিলেক্‌টেড পয়েম্‌ছ

## তথ্য সংগ্ৰহ
*ব্ৰুছ কুক: **দি বিট্‌ জেনেৰেচন** ( ১৯৭১ )
*টেড মৰ্গান: **লিটেৰাৰি আউটল**
*ক্যাৰোলিন গ্যাজাৰ: **গ্ৰেগৰী ক'ৰ্ছ**' ( ১৯৬১ )
*এন_ চাৰ্টাৰ্ছ: **দি প'ৰ্টেবল বিট্‌ ৰিডাৰ** ( ১৯৯২ )

## লগতে চাওক
*এলেন গিন্সবাৰ্গ
*জেক কেৰুৱাক
*গেৰী স্নাইডাৰ
*উইলিয়াম বাৰোজ
*লৰেঞ্চ ফেৰলিংঘেট্টি

## বাহ্যিক সংযোগ
*গ্ৰেগোৰি কোৰছোৰ জীবনী 
*কোৰছো পাণ্ডুলিপি সংৰক্ষণ

শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:আমেৰিকা যুক্তৰাষ্ট্ৰৰ ব্যক্তি
উইলিয়াম এছ বাৰ’জ

thumb

**উইলিয়াম এছ. বাৰ’জ** (; ৫ ফেব্ৰুৱাৰী – ২ আগষ্ট ১৯৯৭) আমেৰিকাৰ বিট আন্দোলনৰ চুটিগল্পকাৰ আৰু ঔপন্যাসিক। তেওঁৰ জন্ম ১৯১৪ চনৰ ৫ ফেব্ৰুৱাৰীত আৰু মৃত্যু ১৯৯৭ চনৰ ২ আগষ্টত। 

## সাহিত্যকৃতি
*জাংকি
*কুইয়াৰ
*নেকেড লাঞ্চ
*দি চফ্ট মেশ্বিন
*দি টিকেট দেট এক্সপ্লোডেড
*ডেড ফিংগাৰ্ছ টক
*নোভা এক্সপ্ৰেছ
*দি লাষ্ট ৱৰ্ড্ছ অফ ডাচ শাল্টছ
*দি ৱাইল্ড বয়জ
*পোৰ্ট অফ চেইণ্ট্ছ
*ক্ৰটিক অফ দি ৰেড নাইট্ছ
*দি প্লেচ অফ ডেড ৰোড্ছ
*দি ৱেষ্টাৰ্ন লেণ্ড্ছ
*মাই এডুকেশ্বন: এ বুক অফ ড্ৰিম্ছ
*ৰুল্ছ অফ ডুৱেল

## লগতে চাওক
*এলেন গিন্সবাৰ্গ
*গ্ৰেগোৰি কোৰছো
*গেৰী স্নাইডাৰ
*জ্যাক কেৰুয়াক
*লৰেঞ্চ ফেৰলিংঘেট্টি

## তথ্য সংগ্ৰহ
*অ্যান চাৰ্লছ: **পোৰ্টেবল বিট ৰিডাৰ**
*জন গিলমোৰ: **এ মেমোয়ৰ অফ ৰেক্ড লাইভস এণ্ড দি হলিউড ডেথ ট্ৰেপ**
*অলিভাৰ হেৰিছ: **উইলিয়াম এচ বাৰোজ এণ্ড দি চিক্ৰেট অফ ফে'চিনেছন**
*বে'ৰী মাইলছ: **উইলিয়াম বাৰোজ**
*জেক চাৰ্জেণ্ট: **নেকেড লেন্স--বিট সিনেমা**
*ডেভিস চিণ্ডলাৰমান: **ৰিটেকিং দি ইউনিভাৰ্ছ--উইলিয়াম এচ বাৰোজ ইন দি এজ অফ গ্লোবালাইজেচন**
*মাইকেল ষ্টিভেন্‌ছ: **দি ৰোড টু ইনটাৰজোন--ৰিডিং উইলিয়াম এচ বাৰোজ**
*টেড মৰগ্যান: **লিটেৰাৰি আউটল**
*জেমছ্‌ গ্ৰানিয়াৰহল্টস: **ৱৰ্ড ভাইৰাছ--দি বাৰোজ ৰিডাৰ**

## বাহ্যিক সংযোগ
*বাৰোজৰ সাক্ষাৎকাৰ
*বাৰোজৰ সিনেমা
*বাৰোজৰ তথ্য

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
শ্ৰেণী: সাহিত্য আন্দোলন
লৰেঞ্চ ফেৰলিংঘেট্টি

**লৰেঞ্চ ফেৰলিংঘেট্টি** () আমেৰিকাত বিট আন্দোলনৰ কবি, সম্পাদক, আৰু প্ৰকাশক। তেওঁৰ জন্ম ১৯১৯ চনৰ ২৪ মাৰ্চ।

## সাহিত্যকৃতি
*পিকচাৰ্স অফ দি গন ওয়ৰ্ল্ড
*এ কোনি আইল্যাণ্ড অফ দি মাইণ্ড
*টেনটেটিভ ডেসক্ৰিপশন অফ এ ডিনাৰ গিভন টু প্ৰমোট দি ইমপিচমেণ্ট অফ প্ৰেসিডেণ্ট আইজেনহাওয়াৰ
*হাৰ
*ওয়ান থাউজেণ্ড ফিয়াৰফুল ওয়ৰ্ডস ফৰ ফিদেল কাস্ত্ৰো
*ষ্টাৰটিং ফ্ৰম স্যান ফ্ৰানসিসকো
*জাৰ্নাল ফৰ দি প্ৰোটেকশান অফ অলল বিইংস
*আনফেয়াৰ আৰগুমেণ্টস উইথ এগজিসট্যান্স
*ৰুটিনস
*টু স্ক্যাভেঞ্জাৰস ইন এ ট্ৰাক
*অন দি ব্যাৰাকস
*টিৰ‌্যানাক্স নিক্স
*দি সিকৰেট মিনিং অফ থিংস
*দি মেকসিকান নাইটস
*ব্যাক ৰোডস টু ফাৰ টাউনস আফটাৰ ব্যাক
*লাভ ইজ নো ষ্টোন অন দি মুন
*ওপন আই, ওপন হাৰ্ট
*হু আৰ উই নাউ
*নৰ্থওয়েষ্ট ইকোলজি
*ল্যান্ডস্কেপস অফ লিভিং অ্যাণ্ড ডায়িং
*ওভাৰ অল দি অব্সকিওৰ বাউনডাৰিজ
*লাভ ইন দি ডেজ অফ ৰেজ
*এ বুদ্ধা ইন দি উডপাইল
*দিজ আৰ মাই ৰিভাৰ্স
*এ ফাৰ ৰকওয়ে অফ দি হাৰ্ট
*হাউ টু পেইণ্ট সানলাইট
*স্যান ফ্ৰানসিসকো পোয়েমস
*লাইফ ষ্টাডিজ
*আমেৰিকান্স
*পোয়েট্ৰি এজ ইনসাৰজেণ্ট আৰ্ট

## লগতে চাওক
*এলেন গিন্সবাৰ্গ
*গেৰী স্নাইডাৰ
*গ্ৰেগোৰি কোৰসো
*উইলিয়াম বাৰোজ

## তথ্য সংগ্ৰহ
* নিলি চেৰকভস্কি: **ফেৰলিংঘেট্টি--এ বায়োগ্ৰাফি**
* ম্যাট থিয়াডো: **দি বিটস—এ লিটেৰাৰি ৰেফাৰেন্স**
* ব্যাৰি স্লিসকি: **ফেৰলিংঘেট্টি-- দি আৰ্টিস্ট ইন ইজ টাইম**
* মাইকেল সাকু: **কন্সট্যান্টলি ৰিসকিং অ্যাবসাৰডিটি-- দি ৰাইটিং অফ লৰেন্স ফেৰলি১ঘেট্টি**

## বাহ্যিক সংযোগ
*লৰেন্স ফেৰলিংঘেট্টি পান্ডুলিপি সংগ্ৰহসালা
*লৰেন্স ফেৰলিংঘেট্টি প্ৰকাশন
*লৰেন্স ফেৰলিঙঘেট্টিত কবিতা আৰু জীৱনী

শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:বিট সাহিত্য
শ্ৰেণী:আমেৰিকা যুক্তৰাষ্ট্ৰৰ ব্যক্তি
গেৰী স্নাইডাৰ

**গেৰী স্নাইডাৰ** (; জন্ম ৮ মে', ১৯৩০) এজন আমেৰিকান কবি, প্ৰবন্ধকাৰ, বক্তা, আৰু পৰিবেশ কৰ্মী। তেওঁ "বিট্‌ প্ৰজন্ম" আৰু "চান ফ্ৰান্সিছক' নৱজাগৰণ" লগত জড়িত আছিল। তেওঁক Deep ecologyৰ "পয়েট ল'ৰেট" বুলিও অভিহিত কৰা হয়। স্নাইডাৰে কবিতাৰ বাবে পুলিৎজাৰ বঁটা লাভ কৰিছিল। তেওঁৰ কৰ্মৰাজীত বৌদ্ধ ধৰ্ম আৰু প্ৰকৃতিৰ প্ৰভাৱ দেখিবলৈ পোৱা যায়। স্নাইডাৰে বহু সাহিত্য কৰ্ম পুৰণি চীনা ভাষা আৰু আধুনিক জাপানী ভাষাৰ পৰা ইংৰাজীলৈ অনুবাদ কৰিছে। বহু বছৰ ধৰি তেওঁ কেলিফ'ৰ্নিয়া বিশ্ববিদ্যালয়ত শিক্ষাদান কৰিছিল আৰু কিছুকাল কেলিফ'ৰ্নিয়া আৰ্ট্‌ছ কাউঞ্চিলৰ লগতো জড়িত আছিল।

## সাহিত্যকৃতি
*মিথ্‌ছ এণ্ড টেক্সট্‌ছ (১৯৬০)
*ছিক্স চেক্‌ছন্‌ছ ফ্ৰম মাউণ্টেইন্‌ছ এণ্ড ৰিভাৰ্‌ছ ৱিদাউট এ'ণ্ড (১৯৬৫)
*দা বেক কাউণ্ট্ৰী (১৯৬৭)
*ৰিপ্‌ৰেপ্‌ এণ্ড ক'ল্ড মাউণ্টেইন পয়েম্‌ছ (১৯৫৯)
*ৰিগাৰডিং ৱেভ (১৯৬৯)
*আৰ্থ হাউছহ'ল্ড (১৯৬৯)
*টাৰ্টল আইলেণ্ড (১৯৭৪)
*দা অ'ল্ড ৱে'জ
*হি হু হাণ্টেদ বাৰ্ডছ ইন্‌ হিজ ফাদাৰ্‌ছ ভিলেজ: দা ডাইমেন্‌ছন্‌ছ অৱ অ হাইডা মিথ
*দা ৰিয়েল ৱৰ্ক
*পেছেজ থ্ৰু ইণ্ডিয়া
*লেফ্ট আউট ইন দা ৰেইন
*দা প্ৰেক্‌টিছ অৱ দা ৱাইল্ড
*ন' নেচাৰ: নিউ এণ্ড চিলেক্‌টেড পয়েম্‌ছ
*এ প্লে'ছ ইন স্পে'ছ
*দা গেৰী স্নাইডাৰ ৰিডাৰ
*সা হাই চিয়েৰা অৱ কেলিফ'ৰ্নিয়া
*ডেঞ্জাৰ অন পিক্‌ছ
*বেক অন দা ফায়াৰ:এছেইজ
*টামালপাইছ ৱাকিং
*দি এটিকেট অৱ ফ্ৰীডম

## তথ্যসংগ্ৰহ

## গ্ৰন্থপঞ্জী
* এন চাৰ্টাৰ: দা প'ৰ্টেবল বিট ৰিডাৰ (১৯৯২)
* এণ্টনি হাণ্ট: জেনেচিছ, ষ্ট্ৰাক্‌ছাৰ এণ্ড মিনিং ইন গেৰী স্নাইডাৰ্‌ছ মাউণ্টেইন্‌ছ এণ্ড ৰিভাৰ্‌ছ ৱিদাউট এণ্ড (২০০৪)
* জ'ৱান কাইগাৰ: ষ্ট্ৰেঞ্জ বিগ মুন: জাপান এণ্ড ইণ্ডিয়া জাৰ্নাল্‌ছ (২০০৮)
* জন চুইটাৰ: প'য়েট্‌ছ অন দা পিক্‌ছ (২০০২)

## লগতে চাওক
*এলেন গিন্সবাৰ্গ
*গ্ৰেগোৰি কোৰসো
*উইলিয়াম বাৰোজ
*জ্যাক কেৰুয়াক
*লৰেঞ্চ ফেৰলিংঘেট্টি

## বাহ্যিক সংযোগ
*গ্যাৰি স্নাইডাৰত জীৱনী
*গ্যাৰি স্নাইডাৰত জীৱনী
*গ্যাৰি স্নাইডাৰত সাক্ষাৎকাৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:বিট আন্দোলন
শ্ৰেণী:পুলিৎজাৰ বঁটা বিজয়ী
প্ৰতিমা বৰুৱা পাণ্ডে

**প্ৰতিমা বৰুৱা পাণ্ডে** (৩ অক্টোবৰ ১৯৩৪ — ২৭ ডিচেম্বৰ ২০০২) আছিল অসমৰ এগৰাকী লোক-সংগীতৰ শিল্পী। তেখেত ধুবুৰীৰ গৌৰীপুৰীয়া ৰাজপৰিয়ালৰ জীয়ৰী আছিল। ১৯৫৬ চনত ড॰ ভূপেন হাজৰিকাৰ "এৰা বাটৰ সুৰ" চলচ্চিত্ৰত দুটা গীতত কণ্ঠদানেৰে তেখেতে সংগীতৰ মূল জগতত খোজ পেলায়। গোৱালপৰীয়া লোকগীতলৈ অৱদানৰ বাবে তেখেতে পদ্মশ্ৰী বঁটা আৰু ১৯৮৮ চনত সংগীত নাটক একাডেমী বঁটা লাভ কৰিছিল।

## প্ৰাৰম্ভিক জীৱন
১৯৩৪ চনৰ ৩ অক্টোবৰত কলিকতাত প্ৰতিমা বৰুৱা পাণ্ডেৰ জন্ম হয়। পিতৃ আছিল প্ৰকৃতিশ বৰুৱা। 'দেৱদাস' খ্যাত প্ৰমথেশ চন্দ্ৰ বৰুৱা আছিল প্ৰতিমা পাণ্ডেৰ খুৰাক। প্ৰথমে কলিকতাৰে 'গোখলে মেম'ৰিয়েল স্কুল'ত আৰু পিছলৈ 'গৌৰীপুৰ বালিকা উচ্চ মাধ্যমিক বিদ্যালয়'ত তেখেতে শিক্ষা লাভ কৰে। বিদ্যালয়ত ৰবীন্দ্ৰ সংগীত শিকাৰ বাহিৰে তেখেতৰ সঙ্গীতত কোনো আনুষ্ঠানিক শিক্ষা নাছিল।

## শিল্পী জীৱন
১৯৫৭ চনত ভাৰতীয় গণনাট্য সংঘৰ অধিবেশনত গুৱাহাটীৰ জজ খেলপথাৰত পোনপ্ৰথমবাৰৰ বাবে প্ৰতিমা পাণ্ডেই ভূপেন হাজৰিকা, হেমাংগ বিশ্বাস, দিলীপ শৰ্মা আদিৰ সৈতে একেলগে গীত পৰিবেশন কৰি ৰাজহুৱা সংগীত জীৱন আৰম্ভ কৰে। ১৯৬২ চনত তেখেতে পোনপ্ৰথমবাৰৰ বাবে অল ইণ্ডিয়া ৰেডিঅ'ত "হস্তীৰ কন্যা", "কেনেহে ৰাধিব তোৰ বিৰহ মন" আৰু "একেবাৰ হৰি বোল মন ৰচনা" গীত পৰিবেশন কৰি শ্ৰোতাৰ সমাদৰ লাভ কৰে। ১৯৭৫ চনত ভূপেন হাজৰিকাৰ উদ্যোগত কলিকতাত প্ৰথমবাৰৰ বাবে গীত বাণীবদ্ধ কৰি প্ৰতিমা পাণ্ডে এগৰাকী লোকশিল্পীৰূপে প্ৰতিষ্ঠা হোৱাৰ বাট সুগম হয়। ১৯৭৬ চনত তেখেতে আকাশবাণীৰ শিল্পী হিচাবে স্বীকৃতি লাভ কৰে।

## বঁটা আৰু সন্মান
* সংগীত নাটক অকাডেমি বঁটা (১৯৮৯),
* পদ্মশ্ৰী (১৯৯১),
* ডি লিট উত্তৰ বংগ বিশ্ববিদ্যালয় (২০০০),
* অসম শিল্পী দিৱস বঁটা,
* জয়মতী বঁটা,
* বিষ্ণুৰাভা বঁটা,
* অসম নাট্য সমিতি বঁটা,
* ৰবীন্দ্ৰ ভাৰতী বিশ্ববিদ্যালয়ৰ প্ৰশস্তি পত্ৰ,
* অব্বাছুদ্দিন মেম'ৰিয়েল বঁটা (কলকাতা)

## তথ্যসূত্ৰ

## বাহ্যিক সংযোগ
*হস্তীৰ কন্যা- প্ৰখ্যাত লোকগীত শিল্পী প্ৰতিমা পাণ্ডে বৰুৱা বিষয়ে একলম
*শিল্পী সত্তাৰ আঁৰৰ প্ৰতিমা বৰুৱা পাণ্ডে

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতৰ লোকশিল্পী
শ্ৰেণী:ৰাজবংশী ব্যক্তি
শ্ৰেণী:ধুবুৰী জিলাৰ ব্যক্তি
অৰিগামি

**অৰিগামি**, জাপানৰ (মূল জাপানী শব্দ, 'অৰি', অৰ্থ ভাঁজ কৰা, আৰু 'কামি', অৰ্থ কাগজ) এটা পাৰম্পৰিক কলা, য'ত কাগজ ভাঁজ কৰি বিভিন্ন আকৃতি সজা হয়। সপ্তদশ শতিকাত এই কলাৰ আৰম্ভণি হৈছিল আৰু ১৯০০ চনৰ পাছত ই জাপানৰ বাহিৰতো বিয়পি পৰে। অৰিগামি বৰ্তমানে এটা আধুনিক কলা। এই কলাত মূলতঃ কাগজ ভাঁজ কৰাৰ হে অনুমতি আছে, কাগজ কাটি বা আঠা লগাই সজা আকৃতিক অৰিগামিৰ ভিতৰত ধৰা নহয়।  

অৰিগামিত মূলতঃ কেইটামানহে ভাঁজ কৰাৰ বিশেষ পদ্ধতি আছে। একে কেইটা ভাঁজকে বিভিন্ন ধৰণে লগলগাই বিভিন্ন আকৃতি সজা হয়। সাধাৰণতে এখন বৰ্গাকাৰ কাগজৰপৰা প্ৰায়ভাগ অৰিগামি আকৃতিৰ নিৰ্মাণ আৰম্ভ হয়। অৰিগামিৰ বাবে ব্যৱহৃত বিশেষ কাগজৰ এপিঠি ৰঙীন হয় আৰু আনটো ফাল সাধাৰণতে বগা ৰঙৰ হয়। 

অৰিগামিৰ কৌশলবিলাক বস্তুবন্ধা, অভিআন্ত্ৰিক গঠন ইত্যাদিতো ব্যৱহাৰ কৰা হয়।

## চিত্ৰ
কেইটামান বিভিন্ন ধৰণৰ অৰিগামিৰ চিত্ৰ:


File:Elephant.jpg|
File:Kawasaki cube 1.jpg|
File:Wet-folding_bull.jpg|
File:Smallcrane.jpg|
File:Image-2D and 3D modulor Origami.jpg|
File:Bonsai rosu 1.jpg|
File:Smart waterbomb.jpeg|


## তথ্য সমল

শ্ৰেণী:কলা
অসমত হত্যাৰ বলি হোৱা সাংবাদিকৰ তালিকা

১৯৮৭ চনৰ পৰা বিশজনতকৈও অধিক সম্পাদক, সাংবাদিক বা সংবাদপত্ৰৰ লগত জড়িত ব্যক্তিক অসমত হত্যা কৰা হৈছে।

## তথ্যসূত্ৰ
*August 4, 2009, Editorial, The Assam Tribune 

শ্ৰেণী:অসমৰ সাংবাদিক
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি
শ্ৰেণী:অসম সম্পৰ্কীয় তালিকা
শ্ৰেণী:অপৰাধ
শ্ৰেণী:স্বাধীনোত্তৰ অসম
ভবেন বৰুৱা

**ভবেন বৰুৱা** (১৯৪১- ) অসমৰ এগৰাকী কবি, প্ৰবন্ধকাৰ আৰু সমালোচক। প্ৰতীকধৰ্মীতা আৰু নব্য-ৰমন্যাসবাদৰ দ্বাৰা অনুপ্ৰাণিত হোৱা অসমীয়া কবিসকলৰ ভিতৰত তেখেত অন্যতম। 'সোণালী জাহাজ' তেখেতৰ শ্ৰেষ্ঠ কাব্য-কৃতি বুলি গণ্য কৰা হয়। এই গ্ৰন্থৰ বাবে তেখেতে ১৯৭৮ চনত যুটীয়াভাৱে প্ৰকাশন পৰিষদ বঁটা আৰু ১৯৭৯ চনত সাহিত্য অকাডেমি বঁটা লাভ কৰে।

## জন্ম
ভবেন বৰুৱাই ১৯৪১ চনত শিৱসাগৰ জিলাৰ জাঁজীত জন্মগ্ৰহণ কৰে। তেখেতৰ পিতৃ আছিল দেবেন্দ্ৰ নাথ বৰুৱা আৰু মাতৃ কাঞ্চন বালা বৰুৱা।

## শিক্ষা আৰু কৰ্মজীৱন
ভবেন বৰুৱাই ১৯৫৬ চনত কটন কলেজিয়েট হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয়। ১৯৫৮ চনত জগন্নাথ বৰুৱা মহাবিদ্যালয়ৰ পৰা আই.এ. উত্তীৰ্ণ হোৱাৰ পিছত ১৯৬০ চনত স্কটিছ চাৰ্ছ কলেজৰ পৰা ইংৰাজী বিষয়ত সন্মানসহকাৰে স্নাতক উপাধি লাভ কৰে। তাৰ পিছত তেখেতে এবছৰৰ বাবে যোৰহাটত বিদ্যালয়ৰ শিক্ষকতা কৰে আৰু ডেৰ বছৰ আকাশবাণী, দিল্লীৰ বাতৰি বিভাগত কাম কৰে। ইয়াৰ পিছত তেখেতে ১৯৬৩ চনত দিল্লী বিশ্ববিদ্যালয়ৰ পৰা স্নাতকোত্তৰ উপাধি লাভ কৰে। শিক্ষা সাং কৰি কিছুসময়ৰ বাবে তেখেতে পঞ্জাব বিশ্ববিদ্যালয়ত ইংৰাজী বিভাগৰ বক্তা ৰূপে কাম কৰে আৰু ১৯৬৮ চনত গুৱাহাটী বিশ্ববিদ্যালয়ৰ ইংৰাজী বিভাগত যোগদান কৰে। তেখেত ইণ্ডিয়ান ইন্‌ষ্টিটিউট অৱ এডমিনিষ্ট্ৰেচন ষ্টাডি, ছিমলাৰ ফেল' হিচাপেও নিযুক্ত হয়।

ইয়াৰ উপৰি তেখেতে "The Assam Quarterly" আৰু "The Assam Academic Review" (১৯৬৭-১৯৭০), "সংলাপ" (১৯৭১-১৯৭৩) আৰু গুৱাহাটী বিশ্ববিদ্যালয়ৰ কলা শাখাৰ গৱেষণা জাৰ্ণালৰো সম্পাদনাৰ দায়িত্ব পালন কৰিছিল।

## সাহিত্যিক জীৱন
বিদ্যালয়ত পঢ়ি থাকোঁতেই ভবেন বৰুৱাই সাহিত্যিক জীৱনৰ পাতনি মেলে আৰু ১৯৫৩ চনত 'নতুন পৃথিৱী' নামেৰে তেখেতৰ এখন কাব্য সংকলন প্ৰকাশ পায়।

ষাঠীৰ দশকত বৰুৱাৰ কাব্য প্ৰতিভাই পূৰ্ণ ৰূপ পায়। ১৯৭৭ চনত প্ৰকাশ পোৱা 'সোণালী জাহাজ' গ্ৰন্থই তেখেতক এজন আগশাৰীৰ অসমীয়া কবি ৰূপে প্ৰতিষ্ঠা কৰে। এই গ্ৰন্থখন এশটা স্বৰচিত কবিতা আৰু পোন্ধৰটা অনুবাদমূলক কবিতাৰ এক সংকলন। এই গ্ৰন্থৰ বাবে তেখেতে ১৯৭৮ চনত প্ৰকাশন পৰিষদ বঁটা আৰু ১৯৭৯ চনত সাহিত্য অকাডেমি বঁটাও লাভ কৰে। মানৱ জীৱন, প্ৰকৃতি, ব্ৰহ্মাণ্ড, কলা আদিৰ সংযোগ আৰু বিচিত্ৰতা এই গ্ৰন্থত প্ৰতীকী ৰূপত অংকন কৰা হৈছে। সামাজিক সচেতনতা প্ৰকাশৰ উপৰিও ইয়াত কবিতাৰ ভাষা আৰু গঠনৰ ওপৰত বিশেষ গুৰুত্ব দিয়া হৈছে। তেখেতৰ অন্যান্য গ্ৰন্থ হ'ল- 'পোন্ধৰটা কবিতা' (১৯৯৮), 'প্ৰসংগ: বাণীকান্ত' (১৯৯৮), 'প্ৰসংগ: কবিতা' (২০০১), 'ভবেন বৰুৱাৰ কবিতাৰ আবৃত্তি' (২০০১) আদি।

তেখেতে সাহিত্যৰ বিভিন্ন দিশ যেনে কবিতা, নাটক, উপন্যাস, চুটিগল্প আদিৰ ওপৰতো বহু সমালোচনা, পৰ্যালোচনা আৰু বিশ্লেষণাত্মক প্ৰবন্ধ লিখিছে। অসমীয়া ৰোমাণ্টিক কবি চন্দ্ৰকুমাৰ আগৰৱালা, অম্বিকাগিৰি ৰায়চৌধুৰী আদিৰ লগতে আধুনিক কবি নৱকান্ত বৰুৱা, মহিম বৰা, হোমেন বৰগোহাঞি, নীলমণি ফুকন, হীৰেন ভট্টাচাৰ্য আদিৰ কিছু সাৰ্থক কবিতাৰ সমালোচনাৰে অৱদান আগবঢ়াইছে।

ইয়াৰ উপৰি ভবেন বৰুৱাই বিৰিঞ্চি কুমাৰ বৰুৱা, হোমেন বৰগোহাঞি আৰু বীৰেন্দ্ৰ কুমাৰ ভট্টাচাৰ্যৰ উপন্যাস, জ্যোতিপ্ৰসাদ আগৰৱালাৰ "লভিতা" আৰু অৰুণ শৰ্মাৰ আধুনিক নাটক, লক্ষ্মীনাথ বেজবৰুৱা, ভবেন্দ্ৰ নাথ শইকীয়া, সৌৰভ কুমাৰ চলিহা আৰু মহিম বৰাৰ চুটিগল্পৰ সমালোচনাত্মক বিশ্লেষণ কৰি গৈছে।

সাহিত্য অকাডেমিৰ প্ৰতিনিধিৰূপে তেখেতে ১৯৯০ চনত ইউৰোপত অনুষ্ঠিত হোৱা সাহিত্য সন্মিলনত অংশগ্ৰহণ কৰিছিল।

## তথ্যসূত্ৰ

## বহিঃ সংযোগ
* ভবেন বৰুৱাৰ কেইটামান কবিতাৰ ইংৰাজী অনুবাদ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া সমালোচক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
পীতাম্বৰ দেৱ গোস্বামী (আউনীআটী সত্ৰৰ সত্ৰাধিকাৰ)

শ্ৰী শ্ৰী **পীতাম্বৰ দেৱ গোস্বামী**দেৱে ১৯৯৭ চনত “নিৰ্মালি” গ্ৰহণ কৰি আউনীআটী সত্ৰৰ বৰ্তমানৰ সত্ৰাধিকাৰ পদত অধিষ্ঠিত হয়। 

## প্ৰাৰম্ভিক জীৱন
ডিব্ৰুগড় জিলাৰ দুলীয়াজনৰ সমীপৰ বিজয় মাহামৰা সত্ৰত ১৯৫৯ চনৰ ১৪ জুনত জন্ম গ্ৰহণ কৰে। পিতৃৰ নাম দেৱকান্ত গোস্বামী আৰু মাতৃৰ নাম সুভদ্ৰা দেৱী। শিশু পীতাম্বৰদেৱক ৯ বছৰ বয়সতে টেঙাঘাট বাহৰত বাহৰ পাতি থকা সেই সময়ৰ আউনীআটী সত্ৰৰ সত্ৰাধিকাৰ স্বৰ্গীয় হেমচন্দ্ৰ দেৱগোস্বামীৰ হাতত অৰ্পণ কৰে। পীতাম্বৰদেৱে আধুনিক আনুষ্ঠানিক শিক্ষাৰ পাতনি মেলে দুলীয়াজানৰ জালান প্ৰাথমিক বিদ্যালয়ত। এইখন বিদ্যালয়ত দ্বিতীয় মানলৈকে পঢ়াৰ পাছত আউনীআটী সত্ৰৰ নিজা বিদ্যালয় আউনীআটী উচ্চ বুনিয়াদী বিদ্যালয়ত মাধ্যমিক শিক্ষা সম্পূৰ্ণ কৰে।

## উচ্চশিক্ষা
আউনীআটী হেমচন্দ্ৰ দেৱ উচ্চতৰ মাধ্যমিক বিদ্যালয়ত নৱম শ্ৰেণী উৰ্ত্তীণ কৰাৰ পাছত, তেখেত উত্তৰ গুৱাহাটীত অৱস্থিত আউনীআটী সত্ৰৰ শাখা সত্ৰলৈ যায় আৰু তাতে থাকি ১৯৭৭ চনত উত্তৰ গুৱাহাটী কমলদেৱ প্ৰতিষ্ঠানৰ পৰা সুখ্যাতিৰে মেট্ৰিক পৰীক্ষাত উৰ্ত্তীণ হয়। উত্তৰ গুৱাহাটী মহাবিদ্যালয়ৰ পৰা ১৯৭৯ চন আৰু ১৯৮১ চনত ক্ৰমে প্ৰাক বিশ্ববিদ্যালয় আৰু অসমীয়াত সন্মানসহ স্নাতক ডিগ্ৰী অৰ্জন কৰে। ১৯৮৬ চনত গুৱাহাটী বিশ্ববিদ্যালয়ৰ পৰা পীতাম্বৰদেৱে অসমীয়া বিষয়ত স্নাতকোত্তৰ ডিগ্ৰী লাভ কৰে। তেখেতে সংস্কৃত শিক্ষাও উত্তৰ গুৱাহাটীৰ আউনীআটী লীলাকান্ত সংস্কৃত বিদ্যালয়ৰ লয় আৰু ব্যাকৰণত “শাস্ত্ৰী” উপাধি লাভ কৰে। শ্ৰী শ্ৰী পীতাম্বৰদেৱে ড॰ নগেন শইকীয়াৰ তত্ত্বাৱধানত "সত্ৰীয়া উৎসৱৰ পৰিচয় আৰু তাৎপৰ্য্য বিচাৰ" শীৰ্ষক বিষয়ৰ ওপৰত গৱেষণা কৰি ২০০১ চনত  ডিব্ৰুগড় বিশ্ববিদ্যালয়ৰ পৰা ডক্টৰেট উপাধি অৰ্জন কৰে।

এজন সুলেখক হিচাপে পৰিচিত শ্ৰী শ্ৰী পীতাম্বৰদেৱে ইতিমধ্যে ভালেমান গ্ৰন্থ আৰু নাট্য গীতি ৰচনা কৰিছে।

### শ্ৰী শ্ৰী পীতাম্বৰদেৱৰ ৰচনা সমূহ
* অজামিল উপাখ্যান (পবিত্ৰ পাপী) – মঞ্চ আৰু ভাৱনাৰ বাবে উপযুক্ত।
* দিতিৰ দৰ্পচুৰ্ণ।
* ৰজা ৰুক্মাঙ্গদৰ ধৰ্ম্ম পৰীক্ষা (একাদশীৰ মাহাত্ম্য্)
* অতনুৰ জীৱন মুক্তি (কামদেৱৰ কাহিনীৰ ওপৰত)
* পাঁচখনকৈ নাট্য গীতি তৰঙ্গিনী সঙ্গীতালেখ্য
* পাঁচখনকৈ নৃত্য-নাটিকাৰ সংকলন।

## বঁটা-সন্মান
* অসম সাহিত্য সভাৰ কথা সাহিত্য সন্মান http://prathamkhabar.com/2017/08/assam-sahitya-sabha-conferred-katha-sahitya-samman-to-pitambar-deba-goswami/

## তথ্যসূত্ৰ
* চাৰি ৰাজসত্ৰৰ বুৰঞ্জী - সম্পাদক : শিৰীষ কুমাৰ ভট্টাচাৰ্য্য, প্ৰকাশক : দক্ষিণপাট সত্ৰ শিষ্য সন্মিলন, প্ৰকাশ কাল : ১৯৯৭ চন।
* http://www.auniati.org/Present_Satradhikar.asp 

## বাহ্যিক সংযোগ
* আউনীআটী সত্ৰৰ আনুষ্ঠানিক ৱেবছাইট

শ্ৰেণী:অসমৰ ব্যক্তি
শ্ৰেণী:সত্ৰাধিকাৰ
শ্ৰেণী:মহাপুৰুষীয়া ধৰ্মৰ অনুগামী
চোতাল

**চোতাল** হৈছে মানুহৰ ঘৰৰ আগফালে বা পাচফালে থকা মুকলি ঠাই।  মূলৰ পৰা চোতাল শব্দটো নিষ্পন্ন হৈছে। বিদেশতো মানুহে ঘৰত চোতাল ৰখা দেখা যায়। চোতালখনত সাধাৰণতে ঘাঁহ-বন নাথাকে ঘৰৰ আগফালে থকা চোতালক আগচোতাল আৰু পাচফালৰখনক পাচ চোতাল বুলি কয়। আগচোতালখন সাধাৰণতে সকলোৱে দেখা পায় যদিও অনেকে পাচফালৰ চোতালখন আবুৰ কৰি ৰাখে।

## অসমীয়া সংস্কৃতিত চোতাল
জাতি, বৰ্ণ নিৰ্বিশেষে অসমৰ প্ৰত্যেক ঘৰ মানুহৰ দুৱাৰমুখৰ চোতালখন এক অবিচ্ছেদ্য অংগ। বিশেষকৈ অসমৰ গাঁৱলীয়া সমাজত এখন আদৰ্শ ঘৰৰ প্ৰথম শোভা হ’ল চোতালখনক কেন্দ্ৰ কৰি গঢ়ি উঠা এক শৃংখলাবদ্ধ পৰিৱেশ। অসমৰ মানুহৰ বিভিন্ন ব্যৱহাৰিক কাৰ্যাৱলী, উৎসৱ-পাৰ্বন, ধৰ্মীয় কৃত্য সম্পাদনৰ বাবে চোতালখন অপৰিহাৰ্য। এই থলীতে ককা-আইতাই শিশুক সাধু কয়, আজৰি পৰত সুখ-দুখৰ ভাৱ বিনিময় কৰে, দৈনন্দিন কাৰ্যাৱলী আৰু ভবিষ্যতৰ কাৰ্যপন্থা সম্বন্ধে নানান গুৰুত্বপূৰ্ণ আলোচনাৰ সূত্ৰপাত হয়। সৰু-সুৰা অপৰাধৰ গোচৰ নিষ্পত্তি হয়। কৃষি-কৰ্মৰ সৈতে জড়িত বিভিন্ন সঁজুলিৰ নিৰ্মাণ আৰু মেৰামতি হয়। কৃষকে ধান, মাহ, সৰিয়হৰ বীজ উলিয়ায় এই চোতালখনতে। ই শিশুসকলৰ গীত-মাত আৰু খেল-ধেমালি পৰিৱেশনৰ থলী। অসমীয়া নাৰীৰ লখিমী শাল তাঁত-শালক কেন্দ্ৰ কৰি বিভিন্ন কুটিৰ শিল্প গঢ়ি উঠে এই চোতালখনতে। জনজাতিসকলৰ তাঁত-শাল চাং ঘৰৰ ওপৰত হ’লেও ইয়াৰ লগত সম্পৰ্কিত ব-তোলা, বাটি কঢ়া, মহুৰা ফুৰোৱা আদি কামবোৰ চোতালখনতে সম্পন্ন হয়। আমাৰ সমাজত প্ৰতিঘৰতে কাউৰী পুৱাতে শুই উঠি চোতালখন সৰাটো এক অতীজৰে পৰা চলি অহা পৰম্পৰা। এই চোতালৰ দাঁতিতে এজোপা শেৱালি ফুল আৰু একোণত তুলসী পুলি ৰুই অথবা কাষতে থকা গোঁসাই ঘৰত সন্ধিয়া এগছি বন্তি জ্বলোৱাটো অসমীয়া লোকাচাৰৰ এক পৰম্পৰা। অসমীয়া সমাজৰ জন্ম-মৃত্যু, বিবাহ সংক্ৰান্তিয় আৰু নানা ধৰ্মীয় সংস্কাৰ এই চোতালতে সম্পন্ন কৰা হয়। নৱ জাতকৰ সূৰ্য দেখুওৱা উৎসৱ, নামনিৰ গণনি উৎসৱ, বিবাহ, হুচৰী, বিহু, মৃতকৰ শ্মশান যাত্ৰাৰ প্ৰাককৰ্ম, মৃতকৰ দহা কাজ, গৰখীয়া সকাম, বাৰ্ষিক এঘৰীয়া ভাওনা, ভঙুৱা সকাম আৰু বহুবোৰ পূজা-পাৰ্বনৰ কৃত্য চোতালখনতে সম্পন্ন হয়। অসমীয়া মানুহৰ ঘৰৰ পাছফালে থকা চোতালখনক পাছচোতাল বোলে। তাত ঘৰৰ গৃহিণীসকলৰ ৰন্ধন কাৰ্যৰ লগত সংযুক্ত তথা নিত্য প্ৰয়োজনীয় কামবোৰ সম্পাদনা কৰা হয়। তাতে থাকে লাউ-জিকাৰ হেদালি আৰু হাঁহ-কুকুৰাৰ গড়াল। অসমীয়া সমাজত চোতালে এক গুৰুত্বপূৰ্ণ ভূমিকা পালন কৰি আহিছে।

## তথ্যসংগ্ৰহ

শ্ৰেণী:অসমৰ সংস্কৃতি
বিল্বেশ্বৰ দেৱালয়

**বিল্বেশ্বৰ দেৱালয়** অসমৰ নলবাৰী জিলাৰ এটা অতি পুৰণি মন্দিৰ। নলবাৰী চহৰৰ পৰা প্ৰায় ১৪ কিলোমিটাৰ পশ্চিমৰ বেলশৰত শ্ৰী শ্ৰী বিল্বেশ্বৰ দেৱালয় অৱস্থিত। এই দেৱালয়ৰ মাটিৰ পৰিমাণ ৫,২৮০ বিঘা ১৪ লেচা। বৰ্তমান ইয়াৰ মাটিত বিভিন্ন চৰকাৰী-বেচৰকাৰী অনুষ্ঠান গঢ়ি উঠিছে।

## ইতিহাস
মন্দিৰটো প্ৰতিষ্ঠাৰ আঁৰত কিছু জনশ্ৰুতি শুনা যায়। অতি প্ৰাচীন কালত ৰূপ নাৰায়ণ নামৰ এজন ব্ৰাহ্মণৰ ঘৰত এজনে কপিলী গাই আছিল। ব্ৰাহ্মণে ঘৰত গাইজনীৰ পৰা গাখীৰ নাপায়। কিন্তু ওচৰৰে টিলা এটাত থকা বিৰিণা এজোপাৰ ওচৰত তাইৰ ওহাৰৰ পৰা আপোনা-আপুনি গাখীৰ ওলাবলৈ ধৰে। ব্ৰাহ্মণে এদিন ওচৰ-চুবুৰীয়াৰ সৈতে সেই মাটিখিনি খান্দি চালে আৰু মাটিৰ তলত এক শিৱলিংগ আৱিষ্কাৰ কৰিলে। কোৰেৰে খান্দোতে হেনো লিংগটোৰ এফাল এৰাই গৈছিল। এতিয়াও তেনে অৱস্থাতে লিংগটো দেখা যায়। লৌহিত্য বংশৰ নাগাক্ষ বা নাগশংকৰ ৰজাই সেই কথা গম পাই হাতী লগাই শিৱলিংগটো উলিয়াব খুজিলে। কিন্তু বিফল হোৱাত তেওঁ তাতে এখন দেৱালয় সাজি দিলে। শিৱ বিৰিণাৰ তলত উদ্ধাৰ হোৱা বাবে কোৱা হয় বিৰিণাৰ ঈশ্বৰ- বিন্নেশ্বৰ, ক্ৰমে অপভ্ৰংশ হৈ *বিল্বেশ্বৰ* আৰু *বেলশৰ* হয়। নাগাক্ষ ৰজাই সজোৱা জামুগুৰিৰ ওচৰৰ নাগশংকৰ মন্দিৰৰ নিৰ্মাণ কৌশলৰ লগত এই দেৱালয়ৰ সাদৃশ্য আছে। আনহাতে কিছু পণ্ডিতে দ্বিতীয় শতিকাৰ নাগাংক ৰজাইহে বিল্বেশ্বৰ দেৱালয় নিৰ্মাণ কৰিছিল বুলি মত প্ৰকাশ কৰিছে। পালবংশীয় ৰজা ধৰ্মপালে (১০০০-১০১৫) এই দেৱালয়ৰ যথেষ্ট উন্নতি সাধন কৰিছিল। দেৱালয়ৰ চৌহদৰ দেৱান পুখুৰীটো কোচ ৰজা নৰনাৰায়ণৰ ভাতৃ চিলাৰায় দেৱানে খন্দোৱা। আনহাতে আহোম ৰজাসকলেও দেৱালয়খনক সমৃদ্ধিশালী হিচাপে গঢ়ি তুলিছিল।

## মন্দিৰৰ কাৰ্যপন্থা
হিন্দু ধৰ্মৰ শৈৱ, শাক্ত, বৈষ্ণৱ আদি আটাইবোৰ শাখাৰ প্ৰভাৱ পৰাৰ ফলস্বৰূপে বিল্বেশ্বৰ দেৱালয়ত বিভিন্ন ধৰণৰ উৎসৱ তথা পূজাৰ প্ৰাদুৰ্ভাৱ লক্ষ্য কৰা যায়। এই দেৱালয়ত হাঁহ, পাৰ, ম'হ, ছাগলী, কোমোৰা আদি বলি বিধানৰ প্ৰথা অতি প্ৰাচীন। দুৰ্গা পূজাৰ মহানৱমীৰ দিনা ম'হ বলি দিয়া হয়। বিল্বেশ্বৰ দেৱালয়ত দুৰ্গা পূজা হয় যদিও ইয়াৰ পূজাৰ দেৱী মৃণ্ময় মূৰ্তি নহয়। এডাল কলগছৰ কাণ্ড অংশক সুশোভিত বস্ত্ৰ, আ-অলংকাৰেৰে সজাই দেৱী মূৰ্তিৰূপে পূজা-অৰ্চনা কৰা হয়।

## তথ্য সংগ্ৰহ

## বাহ্যিক সংযোগ
* Billeswar Temple, Assam
* Nalbari - District in Assam, India

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ সংৰক্ষিত স্মৃতিচিহ্ন
আপং

মিচিং লোকসকলৰ মাজত বহুলভাৱে প্ৰচলিত পানীয় বিধৰ নাম **আপং**। মিচিং সকলে দৈনন্দিন জীৱনত ব্যৱহাৰ কৰাৰ উপৰিও উছৱ-পৰৱ, ধৰ্মীয় কাম-কাজ আৰু অপদেৱতাৰ নৈৱেদ্য হিচাপেও ব্যৱহাৰ কৰি আহিছে।

## ইতিহাস
উত্তৰ-পূব অঞ্চলত আপং ঐতিহ্যৰ উৎসৰ ওপৰত ঐতিহাসিক জ্ঞান লিপিবদ্ধ কৰা হোৱা নাই, কিন্তু, এই ঐতিহ্যটো চীনা আৰু মঙ্গোলয়ড বংশৰ সৈতে আহে বুলি বিশ্বাস কৰা হয়।
বিশ্বাস কৰা হয় যে পাৰম্পৰিক চাউলৰ আপংটো প্ৰথমে অসমত মিছিং সম্প্ৰদায়ৰ লোকসকলে বিকশিত কৰিছিল। বিভিন্ন জনগোটৰ বিভিন্ন প্ৰান্তত, নিৰ্মাণ পদ্ধতিৰ কিছুমান পাৰ্থক্য আছে, কিন্তু ফাৰ্মেণ্টেচনৰ বাবে ব্যৱহৃত পদ্ধতি একেই।

## প্ৰকাৰ
আপং ঘাইকৈ দুবিধ :
* নগজিন বা নগিন আপং (বগা মদ)
* পঃৰৱ আপং (ছাই মদ)

## প্ৰস্তুত প্ৰণালী
আপং মূলত চাউলৰ পৰা প্ৰস্তুত কৰা হয়। বৰা, জহা, বাও আদি চাউলৰ পৰা তৈয়াৰী আপং অতি উৎকৃষ্ট হয়। কোনো কোনোৱে পৰা কঁঠাল, কণীধান, ভীমকল আদিৰ পৰাও আপং প্ৰস্তুত নকৰা নহয়। আপং তৈয়াৰ কৰিবলৈ পোনতে চাউল ভাতৰ দৰে সিজাই ডলা এখনত ঠাণ্ডা হ’বলৈ মেলি দি হাবিৰ পৰা সংগ্ৰহ কৰা ঔষধি গুণসম্পন্ন বনপাত আনি গুড়ি কৰি ৰ’দত শুকুৱাই পিঠা গুড়িত পানী মিহলাই তৈয়াৰ কৰা অৗপপ (বাখৰ) সিদ্ধ কৰি থোৱা ভাতৰ সৈতে মিহলাই শুকান কলহত ধান খেৰেৰে সোপা দি ৰখাৰ তিনি চাৰি দিনৰ পিছত সেইখিনি পকি উঠে। নিৰ্দিষ্ট দিনত পকি উঠা ভাতখিনি কলহৰ পৰা উলিয়াই পৰিমাণ মতে পানী ঢালি চেকিলে যি বগা পাতল গুলপীয়া ৰস নিসৃত হয় সেয়ে নগিন আপং।

পঃৰৱ আপঙৰ প্ৰস্তুত প্ৰণালী এনেধৰণৰ- পোনতে চাউলখিনি পানীত সিজাই কিছুসময় ডলাত মেলি দি ধানখেৰ আৰু তুঁহ গুড়িৰ ছাইৰে ভাতখিনি সানি পুনৰবাৰ ঔষধিযুক্ত অৗপপৰ গুড়িৰে মিহলাই পোৰা কলহত কেঁচা কলপাতৰ মেৰণি দি দহ-পোন্ধৰ দিন ভালকৈ বান্ধি ৰাখি পকি উঠাৰ পিছত ভাতখিনি (আৰুগ) উলিয়াই বাঁহৰ জুলকিত (তাঃচুগা) ভৰাই অলপ অলপকৈ পানী ঢালি চেকিলে যি ক’লা-কজলা-ৰঙা ৰঙৰ ৰস নিসৃত হয় সেয়ে পঃৰৱ আপং বা ছাই মদ।

## আৰু চাওক

*আপো

## তথ্যসংগ্ৰহ

শ্ৰেণী:সুৰা
শ্ৰেণী:অসমৰ খাদ্য
শ্ৰেণী:মিচিং জনগোষ্ঠী
শ্ৰেণী:মিচিং খাদ্য
নৱগ্ৰহ মন্দিৰ, গুৱাহাটী

**নৱগ্ৰহ মন্দিৰ** অসমৰ গুৱাহাটী মহানগৰৰ চিত্ৰাচল পাহাৰ (নৱগ্ৰহ পাহাৰ)ত থকা এক প্ৰাচীন মন্দিৰ। ইয়াত সূৰ্যকে ধৰি নটা গ্ৰহৰ শিলাচিহ্ন আছে। ইয়াত থকা বিভিন্ন গ্ৰহৰ শিলাচিহ্নবোৰ হ'ল- সূৰ্য, চন্দ্ৰ, মঙ্গল, ৰাহু, শনি, কেতু, বৃহস্পতি, বুধ আৰু শুক্ৰ। 

## ইতিহাস
এই মন্দিৰ অতিকৈ প্ৰাচীন আৰু ঐতিহ্যসম্পন্ন। নৱগ্ৰহ মন্দিৰৰ লগত ভালেমান কিংবদন্তি আৰু জনশ্ৰুতি জড়িত হৈ আছে। এই মন্দিৰ কোনে কেতিয়া প্ৰতিষ্ঠা কৰিছিল তাৰ সঠিক তথ্য পাবলৈ নাই। এই মন্দিৰৰ প্ৰাংগণত থকা এক শিলালিপি অনুসৰি ১৭৫২ চনত আহোম স্বৰ্গদেউ ৰাজেশ্বৰ সিংহই মন্দিৰটো ন-কৈ নিৰ্মাণ কৰোৱাইছিল বুলি জনা যায়। ১৮৯৭ চনত বৰ ভূঁইকঁপত এই মন্দিৰটোৰ বিস্তৰ ক্ষতি হয় আৰু পাছত ধৰ্মপ্ৰাণ ৰাইজৰ সহযোগত পুনৰ মেৰামতি কৰি নতুন কৰা হয়। 

## মন্দিৰৰ কাৰ্যপন্থা
মন্দিৰত দৈনিক নৱগ্ৰহৰ পূজা-পাতল হোৱাৰ উপৰিও প্ৰতি বছৰে মাঘ-ফাগুনৰ সংক্ৰান্তিত মহা সমাৰোহেৰে তিনিদিনিয়াকৈ মহাযজ্ঞ অনুষ্ঠিত হয়। এই মন্দিৰত কোনো বলি-বিধানৰ ব্যৱস্থা নাই যদিও ছাগলী, হাঁহ, পাৰ আদি উছৰ্গা কৰাৰ উপৰি ব্যক্তিগত যাগ-যজ্ঞ হোম আদি কৰা হয়। 

## তথ্য সংগ্ৰহ

## বাহ্যিক সংযোগ
* http://www.templenet.com/Assam/navagraha.html আহৰণ কৰা তাৰিখ: ২৮ ছেপ্টেম্বৰ, ২০১১
* http://www.north-east-india.com/assam/navagraha-temple.html  আহৰণ কৰা তাৰিখ: ২৮ ছেপ্টেম্বৰ, ২০১১

শ্ৰেণী:গুৱাহাটী
শ্ৰেণী:হিন্দুধৰ্মৰ মঠ-মন্দিৰ
গৰখীয়া দ'ল

**গৰখীয়া দ'ল** বা **গৰখীয়া দৌল**, যোৰহাট নগৰৰ উত্তৰে প্ৰায় পাঁচ কিলোমিটাৰ আঁতৰৰ বালিগাঁৱত অৱস্থিত এখন প্ৰাচীন দেৱালয়। অসম বুৰঞ্জীত ইয়াৰ উল্লেখ নাই যদিও এই দ'ল জাগ্ৰত বুলি জনবিশ্বাস আছে। গৰখীয়া দ'লৰ নামঘৰ আৰু মণিকূট থকাটো উল্লেখযোগ্য। ইয়াত থকা উঁই-হাফলুৰ দ'লটো চৈধ্য-পোন্ধৰফুটমান ওখ। 

## ইতিহাস
কাহিনী অনুসৰি অতীজতে এই ঠাইত এখন গৰু চৰোৱা আহল-বহল পথাৰ আছিল। প্ৰতিদিনে স্থানীয় গৰখীয়াবিলাকে গোট খাই তাত গৰু চৰাইছিল। তাতে এজন মুখিয়াল গৰখীয়াই নিতৌ বালিৰ দ'ল সাজি ফৰিং বলি দিয়াৰ ব্যৱস্থা কৰিছিল। দৈনিক এজন গৰখীয়াৰ ফৰিং ধৰি অনাৰ পাল আছিল আৰু দ'লৰ আগত বিৰিণাৰ পাতেৰে সেই ফৰিং বলি দি গৰখীয়াৰ নিত্য পূজা সমাপন কৰি ঘূৰি গৈছিল। এদিন পাল পৰা এজন গৰখীয়া ল'ৰাই ফৰিং ধৰি নানিলে; আৰু বলি দিবৰ সময় হোৱাত গৰখীয়াই ক'লে, তেওঁ ফৰিং আনিব নোৱাৰিলে, গতিকে দ'লৰ আগত তেওঁকেই বলি দিয়ক। গতিকে ফৰিং বলি দিয়াৰ দৰেই বিৰিণা পাতেৰে এজন ল'ৰাই তেওঁৰ ডিঙিটোত ৰেপ দিলে। আচৰিত কথা যে বিৰিণা পাতৰ ঘঁহনি খাই ল'ৰাজনৰ ডিঙিটো দুটুকুৰা হ'ল। তেতিয়া সকলো গৰখীয়া ল'ৰাই চিঞৰ-বাখৰ কৰি গাঁৱৰ মানুহক জনালে। গাঁৱৰ মানুহে এনে আচৰিত কাণ্ড দেখি এই ঠাইত দেৱতা আছে বুলি সেই বালিৰ দ'ল আৰু বলি দিয়া ঠাই তেতিয়াই তাঁতি দি বেৰি পেলালে। পাছদিনা পুৱা দেখে যে সেই ঠাইত বালিৰ দ'লৰ ঠাইত উঁইহাফলুৰ দৰে এটা দ'ল হৈ আছে। দিনে দিনে সেই দ'ল বাঢ়ি উঠা দেখি গাঁৱৰ ৰাইজে তাত এটা শিৱমূৰ্তি প্ৰতিষ্ঠা কৰি এটা মন্দিৰ নিৰ্মাণ কৰিলে। 

প্ৰবাদমতে শিৱসিংহ ৰজাৰ দিনত প্ৰথমে ইয়াত বলি দিয়া হৈছিল। 

## পূজা-অৰ্চনা

প্ৰতি  
এই দ'লত শিৱৰাত্ৰিৰ অষ্টপ্ৰহৰ শিৱপূজা হয়। হাফলুটোত উঁই থকাৰ চিন নাই কিন্তু তাত এযোৰ ফটীসাপ মাজে মাজে ওলোৱা দেখা যায়। মানুহে দ'লৰ মাহাত্ম্য বিশ্বাস কৰি বেমাৰে-আজাৰে দুখে-আপদে দ'ললৈ মাননি দিয়ে।

## প্ৰসঙ্গ পুথি
* বিশ্ব ঐতিহ্য, শান্তনু কৌশিক বৰুৱা

## তথ্য সংগ্ৰহ

শ্ৰেণী:যোৰহাট জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
মৌ-মাখি

**মৌ-মাখি** () এবিধ সন্ধিপদী প্ৰাণী। সমাজ পাতি বাস কৰা মৌ-মাখিবোৰক পৃথিৱীৰ সকলো ঠাইতে পোৱা যায়। ইহঁতে ফুলে ফুলে ৰস বিচাৰি উৰি ফুৰে। শৰীৰৰ গঠন আৰু কামৰ দিশৰ পৰা এইবোৰক উচ্চস্তৰৰ পতংগ ৰূপে জনা যায়। ইহঁতে মৌবাহ সাজি থাকে। এই মৌবাহবোৰক মৌচাক বোলা হয়। পৰাগৰেণু আৰু ফুলৰ ৰসৰপৰা ইহঁতে সুস্বাদু মৌ-জোল তৈয়াৰ কৰে।

## মৌ-মাখিৰ প্ৰকাৰ
মৌ-মাখি তিনি প্ৰকাৰৰ পোৱা যায়:
# কৰ্মী মৌ-মাখি
# ৰাণী মৌ-মাখি
# পুং মৌ-মাখি
কৰ্মী মৌ-ৰ শৰীৰৰ পিছঅংশত এডাল বিষধৰ শুং থাকে আৰু ই ইয়াক মাত্ৰ এবাৰহে ব্যৱহাৰ কৰিব পাৰে। ৰাণী মৌৰ শৰীৰটো এডাল শুং থাকে আৰু ই ইয়াক কেইবাৰু ব্যৱহাৰ কৰিব পাৰে। পুং মৌ-ৰ শৰীৰত কোনো শুং নাথাকে।

### কৰ্মী মৌ-মাখি
নিষিক্ত কণীৰপৰা কৰ্মী মৌ বা মাইকী মৌ-ৰ জন্ম হয়। ই দেখাত ক'লা আৰু মুগা বৰণৰ। ইহঁতৰ কাম হ'ল ফুলৰ পৰা ফুলৰ পৰাগৰেণু আৰু ৰস সংগ্ৰহ কৰি মৌ-জোল তৈয়াৰ কৰা। পোৱালি আৰু ৰাণী মৌ-মাখিৰ আলপৈচান ধৰাৰ উপৰিও বাহটোৰ সকলো যাবতীয় কাম কৰ্মী মৌ-মাখিয়ে কৰে। কৰ্মী মৌ-মাখিয়ে খাদ্যৰ উৎস বিচাৰি বহু দূৰলৈকে ভ্ৰমণ কৰে আৰু ঘূৰি আহি বিশেষ প্ৰকাৰৰ নাচ সংগী মৌ-ৰ আগত প্ৰৰ্দশন কৰে। খাদ্যৰ উৎস ওচৰত হ'লে খৰকৈ গোল গোলকৈ ঘূৰি ঘূৰি, খাদ্যৰ উৎস অলপ দূৰত হ'লে (৮০ মিটাৰমান) শৰীৰৰ কেৱল পিচফালৰ অংশ লৰাই আৰু খাদ্যৰ উৎস বহু দূৰত হ'লে লাহে লাহে নাচ প্ৰদৰ্শন কৰে। ইয়াৰ দ্বাৰাই কৰ্মী মৌয়ে খাদ্যৰ উৎসৰ বিষয়ে সংগী মৌক অৱগত কৰে।

### ৰাণী মৌ-মাখি
ৰাণীজনীৰ দেহাটো লাহি আৰু দীঘলীয়া (১৫-২০ মিলিমিটাৰমান)। আনবোৰ মৌ-মাখিৰ পৰা ৰাণীজনীক সহজে চিনিব পাৰি। পেটৰ অংশ দীঘলীয়া আৰু ক্ৰমান্নয়ে জোঙা। ঠেং আৰু পাখিবোৰ চুটি। পলু অৱস্থাত থাকোঁতেই কৰ্মী মৌবোৰে স্বাহ্যবান পলু এটাক ৰাণীৰ বাবে নিৰ্বাচিত কৰি উলিয়াই আৰু পলু অৱস্থাৰ পৰাই বিশেষ আলপৈচান আৰু খাদ্য যোগানেৰে টনকিয়াল কৰি তোলে। এনেকৈয়ে এই বিশেষ মৌ-জনী অন্যবোৰ মৌ-ৰপৰা পৃথক হৈ প্ৰজনন ক্ষমতাসম্পন্ন হৈ ৰাণী মৌ-লৈ পৰিবৰ্তীত হয়। এজনী ৰাণী মৌৱে এদিনত প্ৰায় ২০০০টা কণী পাৰে আৰু কেৱল ৰাণী মৌৱেহে কণী পাৰিব পাৰে। সাধাৰণতে এবাহ মৌ-ত এজনীহে ৰাণী থাকে।

### পুং মৌ-মাখি
অনিষিক্ত কণীৰপৰা পুং মৌৰ জন্ম হয়। এইবিধ মৌ-মাখি ১৫-১৭ মিলিমিটাৰমান দীঘল। দেখাত দেহাটো মজবুত আৰু বহল। ইয়াৰ বৰণ ক'লা। ইহঁত একেবাৰে এলেহুৱা। মৌবাহৰ বাবে কোনো কাম ইহঁতে নকৰে। যৌন সংগমৰ সময়ত পুং মৌৰ শৰীৰৰ এটা অংশ (endophallus) ৰাণী মৌৰ শৰীৰত সংলগ্ন হৈ থাকি আহে। সেয়ে যৌন সংগমৰ অলপ সময়ৰ পাছেত পুং মৌ-টোৰ মৃত্যু হয়।

## গেলেৰী

চিত্ৰ:কৰ্মী মৌ.jpg|কৰ্মী মৌ
চিত্ৰ:পুং মৌ.jpg|পুং মৌ
চিত্ৰ:ৰাণী মৌ.jpg|ৰাণী মৌ
চিত্ৰ:মৌ-ৰ জীৱন ক্ৰম.jpg|মৌ-ৰ জীৱন ক্ৰম
File:Bees honey.jpg|মৌলিক-মাখি (অনুশীলন) সম্পাদনা যন্ত্ৰটি


## তথ্যসূত্ৰ

### সহায়ক গ্ৰন্থ
* Engel, Michael S. & Grimaldi, David (2005): *Evolution of the Insects*. Cambridge University Press.
* Kak, Subhash C. (1991): The Honey Bee Dance Language Controversy. *The Mankind Quarterly* Summer 1991: 357-365. HTML fulltext 
* Lindauer, Martin (1971): *Communication among social bees*. Harvard University Press.

শ্ৰেণী:পতংগ
অসমৰ ভ্ৰাম্যমাণ থিয়েটাৰৰ তালিকা

১৯৬৩ চনত প্ৰথমে গঠিত হোৱা নটৰাজ থিয়েটাৰৰ পাছত আৰু কেইবাটাও ভ্ৰাম্যমাণ থিয়েটাৰৰ দল গঠন হৈছে। ইয়াৰে বেছি ভাগেই সময়ৰ সোঁতত বিলুপ্ত হৈছে।

## তালিকা

## তথ্য সংগ্ৰহ

শ্ৰেণী: ভ্ৰাম্যমাণ থিয়েটাৰ
শ্ৰেণী:অসম সম্পৰ্কীয় তালিকা
দৌল গোবিন্দ মন্দিৰ

অসমৰ উত্তৰ গুৱাহাটীৰ চন্দ্ৰভাৰতী পাহাৰত **শ্ৰীশ্ৰী দৌল গোবিন্দ** মন্দিৰ অৱস্থিত। প্ৰধানতঃ এই মন্দিৰত ভগৱান শ্ৰীকৃষ্ণৰ আৰাধনা কৰা হয়। প্ৰত্যেক বছৰৰ ফেব্ৰুৱাৰী মাহত স্থানীয় লোকসকলে এই মন্দিৰত ফাকুৱা উৎসৱ উদ্‌যাপন কৰে। 

## ইতিহাস

এই মন্দিৰৰ উৎপত্তি সম্বন্ধে প্ৰচলিত কাহিনী শুনা যায়। ইংৰাজৰ দিনত শাসন পৰিচালনাৰ বাবে স্থানীয় কিছুমান অভিজাতসম্প্ৰদায়ৰ হাতত শাসনৰ কিছু দায়িত্ব অৰ্পিত কৰা হৈছিল। ইয়াৰে নলবাৰী অঞ্চলত সদৰামীনৰ দায়িত্ব দিছিল গৰ্গৰাম বৰুৱাৰ ওপৰত। গৰ্গৰাম বৰুৱা আছিল পণ্ডিত আনন্দৰাম বৰুৱাৰ পিতৃ। গৰ্গৰাম বৰুৱা সদৰামীনৰ দায়িত্বত থকাৰ সময়ত এটা আচৰিত ঘটনা ঘটিছিল। বৰ্তমানৰ ৰঙিয়া নগৰৰ সীমাত অৱস্থিত জেকেৰীয়া নামৰ এখন গাঁৱৰ কাষতে সন্ধ্যাঝাৰ নামৰ এখন অটব্য অৰণ্য আছিল। সেই জেকেৰীয়া গাঁৱৰে এজন ব্ৰাহ্মণৰ ঘৰত এজনী কপিলী বৰণৰ গাই আছিল। গাইজনীয়ে হেনো নিতৌ শেষ নিশা ডিঙিৰ বান্ধ খুলি সন্ধ্যাঝাৰ অৰণ্যলৈ গৈ এজোপা বিৰিণা গছৰ ওপৰত ওহাৰ পাতি গাখীৰ ঢালি পুনৰ গোহালিলৈ ঘূৰি আহিছিল। সদৰামীন বৰুৱাই এই কথা গম পাই সেই ৰহস্য উদ্‌ঘাটন কৰাৰ বাবে বিৰিণা গছজোপা থকা ঠাইখিনি খন্দোৱালে আৰু তাতে এটা শ্ৰীকৃষ্ণৰ বিগ্ৰহ উদ্ধাৰ হ'ল। সেই মূৰ্তি সভক্তিৰে ৰাইজে শোভাযাত্ৰা কৰি আনি চন্দ্ৰভাৰতী পাহাৰত স্থাপন কৰে। তাতে আগৰে পৰা শ্ৰীশ্ৰীঘনশ্যাম ৰায়ৰো বিগ্ৰহ আছিল। তেতিয়াৰে পৰা সেই বিগ্ৰহৰ লগতে নতুন বিগ্ৰহৰো পূজা-সেৱা চলিবলৈ ধৰিলে। ক্ৰমে দৌল আৰু ফাকুৱা উৎসৱৰ দিন পালেহি। লগে লগে পূজাৰীৰ চিন্তা হ'ল কোনজন বিগ্ৰহক দৌলত তুলিব। অৱশেষত পূজাৰীয়ে বিগ্ৰহৰ আগত প্ৰণিপাত কৰি জনালে যে যিজন বিগ্ৰহক দৌলত থাপিব সেইজনে যেন চাৰি আঙুলি আগবাঢ়ি প্ৰমাণ দেখুৱায়। পাছদিনা পূজাৰীয়ে দেখিলে যে নতুনকৈ অনা বিগ্ৰহজনা চাৰি আঙুল আগবাঢ়ি আছে। এনে ঘটনাত পূজাৰী আচৰিত হ'ল। ইয়াৰ পিছতে যথাৰীতি নতুন বিগ্ৰহকে দৌলত স্থাপন কৰা হ'ল আৰু তেতিয়াৰে পৰা এইজনা বিগ্ৰহ দৌল গোবিন্দ নামেৰে জনাজাত হৈ পৰে। 

## মন্দিৰৰ কাৰ্যসূচী
ফাগুন-চ'ত মাহত কেইবাদিনীয়া কাৰ্যসূচীৰে ইয়াত দৌল উৎসৱ পালন কৰা হয়। ইয়াৰোপৰি দৈনিক অগণন ভক্তই আগবঢ়োৱা পূজা আৰু সেইসকলৰ মাজত ভোগৰ প্ৰসাদ বিতৰণ দৌল গোবিন্দ মন্দিৰৰ লক্ষণীয় বৈশিষ্ট্য। 

## পৰিবহণ
এই মন্দিৰ ব্ৰহ্মপুত্ৰ নদীৰ পাৰত অৱস্থিত বাবে ইয়ালৈ যাবলৈ চৰকাৰী-বেচৰকাৰী বিভিন্ন নাওৰ ব্যৱস্থা আছে। একেদৰে গুৱাহাটীৰ পৰা শৰাইঘাট দলং পাৰহৈ ৰাস্তাৰেও এই মন্দিৰলৈ যাব পাৰি। 

## তথ্য সংগ্ৰহ

## বাহ্যিক সংযোগ
* http://www.mapsofindia.com/assam/tourism/doul-govinda-temple.html
* http://humtydumty.in/content/doul-govinda-mandir-north-guwahati 

শ্ৰেণী:হিন্দুধৰ্মৰ মঠ-মন্দিৰ
নীলিম কুমাৰ

**নীলিম কুমাৰ** অসমৰ এগৰাকী প্ৰসিদ্ধ কবি আৰু ঔপন্যাসিক। আধুনিক অসমীয়া কবিতাৰ জগতত তেওঁ অন্যতম জনপ্ৰিয় কবি। তেওঁৰ প্ৰকৃত নাম "হেমেন কুমাৰ শৰ্মা"। ১৯৬১ চনৰ ৯ মাৰ্চ তাৰিখে বৰপেটা জিলাৰ পাঠশালাত তেওঁৰ জন্ম হয়। পাঠশালাতেই তেওঁৰ শৈশৱকাল অতিবাহিত হয়। তেওঁ কৰ্মসূত্ৰে এজন চৰকাৰী চিকিৎসক। ১৯৮৪ চনৰ পৰা তেওঁৰ কবি জীৱন আৰম্ভ হয়। ১৯৯১ চনত পুষ্পাঞ্জলি গোস্বামী (ৰিজু)ৰ সৈতে বিবাহ পাশত আবদ্ধ হয়। তেওঁৰ দুই কন্যা সন্তান, ফুটুকী আৰু মিচিকি।

## সাহিত্য কৰ্ম
নীলিম কুমাৰৰ প্ৰথম কবিতা পুথি প্ৰকাশ হয় ১৯৮৫ চনত। ১৯৯৪ চনত প্ৰকাশিত “অপ্ৰজনন” নামৰ এটি কবিতাৰ বাবে তেওঁ চৰ্চালৈ আহে।এতিয়ালৈ তেখেতে কুৰিৰো অধিক কাব্যগ্ৰন্থ ৰচনা কৰিছে। ইয়াৰ উপৰিও তেখেতে তিনিখন উপন্যাসো লিখিছে। তেওঁৰ এই সৃষ্টিৰ যোগেদি অসম তথা ভাৰতত সুনাম অৰ্জন কৰাৰ লগতে "উদয় ভাৰতী ৰাষ্ট্ৰীয় বঁটা"কে ধৰি কেইবাটাও পুৰস্কাৰো লাভ কৰিছে। ফৰাচী, ইংৰাজী, হিন্দী, নেপালী, বাংলা, ওড়িয়া, মাৰাঠী, গুজৰাটী, তামিল, কন্নড়, পঞ্জাবী আদি বিভিন্ন ভাষালৈ তেওঁৰ কবিতা অনুবাদ কৰা হৈছে।

২০০২ চনত অকবিতাৰ বিৰুদ্ধে জেহাদ ঘোষণা কৰি তেওঁ বিতৰ্কত সোমাই পৰিছিল। ২০০৫ চনত তেখেতে ব্ৰহ্মপুত্ৰৰ পাৰত "কবি সন্মিলন" অনুষ্ঠিত কৰি আশীজন নতুন কবিক কবিতাৰ শিক্ষা দিয়ে। ২০০৬ চনত তেখেতে অসমত এখন "কবিতাৰ বিদ্যালয়" স্থাপন কৰাৰ প্ৰস্তাৱ দিয়ে। নীলিম কুমাৰৰ জনপ্ৰিয় কবিতা "ধুনীয়া তিৰোতাবোৰ"ৰ আধাৰত ২০১১ চনত একে নামৰ এখন চলচ্চিত্ৰ নিৰ্মাণ কৰা হয়।

### প্ৰকাশিত কাব্যগ্ৰন্থ
* আচিনাৰ অসুখ
* বাৰী কোঁৱৰ
* পানীত ঢৌ ঢৌবোৰ মাছ
* স্বপ্নৰ ৰেলগাড়ী
* শেলুৱৈ গধূলি
* ম‍ই তোমালোকৰ কবি
* কবিতা সমগ্ৰ (১)
* কবিতা সমগ্ৰ (২)
* ধুনীয়া তিৰোতাবোৰ আৰু অন্য কবিতা
* কাইলৈৰ পৰা আপোনাক ভাল পাম, আজি যে এৰাব নোৱাৰা ব্যস্ততা
* নীলিম কুমাৰৰ প্ৰেমৰ কবিতা
* জোনাক ভালপোৱা তিৰোতাজনী
* আমাৰ আকাশত চাৰিজনী জোন
* নৰকাসুৰ
* এদিন তোমাৰ ঘৰলৈ যাম, তোমাৰ য'ত জন্ম হৈছিল সেই দুখৰ ঘৰটো চাই আহিম কোনে কাক কৈছিল
* নীলিম কুমাৰৰ প্ৰিয় কবিতা
* টোপনিৰ বাগিচা
* কণ কণ কালিকালগা ঢৌ
* আৰু আত্মগাথা
* নীলিম কুমাৰৰ অকবিতা সমগ্ৰ
* Prostitute Moon and other poems
* সকলো বিচ্ছেদেই প্ৰেমৰ পাঠ (২০২০)
* সেই জন্তুটোৰ নাম কি (ডিচেম্বৰ,২০২৩)
* ৰিডাক্‌শ্বন চেল আৰু অন্য কবিতা (ডিচেম্বৰ ২০২৪)

### প্ৰকাশিত উপন্যাস
* মাখিত উৰি ফুৰা চিত্ৰকৰ
* আকাশ এপাৰ্টমেণ্ট
* খাৰালাম ফাৰাগো
* এটা বনৰীয়া সপোনৰ অন্ধযাত্ৰা

## অন্যান্য কৃতিত্ব
* ১৯৯০ চনৰ পৰাই বিভিন্ন সৰ্বভাৰতীয় পৰ্য্যায়ৰ কবিতাৰ উৎসৱ, অনুষ্ঠান, কৰ্মশালা আদিত অংশগ্ৰহণ কৰি আহিছে।
* ১৯৯৬ চনত ভাৰতীয় লেখকৰ প্ৰতিনিধি হিচাপে বাংলাদেশ ভ্ৰমণ কৰি আহে।
* “ইণ্ডিয়ান পোয়েট্ৰি ফৰ দা ইয়ং অন কালচাৰেল ভ্যেলুজ অন দা ৱেব”ৰ নিৰ্বাচক মণ্ডলীৰ সদস্য।
* ২০০১ চনত ফ্ৰান্স-ভাৰত সাংস্কৃতিক বিনিময়ৰ কাৰ্যসূচী লৈ “সাহিত্য অকাডেমি”ৰ উদ্যোগত ফ্ৰান্স ভ্ৰমণ কৰিব যায়।
* সাহিত্য, সমাজ আৰু সংস্কৃতিমূলক সংস্থা “কল অফ দা ব্ৰহ্মপুত্ৰ”ৰ সভাপতি হিচাপে কাৰ্যনিৰ্বাহ কৰি আছে।

## পুৰস্কাৰ
* মানৱ সম্পদ উন্নয়ন মন্ত্ৰণালয়ৰ ফেল’শ্বিপ
* “উদয় ভাৰতী” ৰাষ্ট্ৰীয় কবিতা বঁটা
* কুসুমাগ্ৰজ ৰাষ্ট্ৰীয় বঁটা ২০২৫
* ড° চি নাৰায়ণ ৰেড্ডী ৰাষ্ট্ৰীয় বঁটা ২০২৫

## তথ্যসূত্ৰ

## বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:চিকিৎসাবিদ
খেৰাই

**খেৰাই** অসমৰ বড়ো জনগোষ্ঠীৰ লোকসকলে প্ৰজনন আৰু উৰ্বৰতাৰ প্ৰতীকৰূপত পালন কৰা এক কৃষিভিত্তিক উৎসৱ। এই উৎসৱ সাধাৰণতে কাতি মাহত (অক্টোবৰ -ডিচেম্বৰ) খেতি চপোৱাৰ ঠিক আগে আগে উদ্‌যাপন কৰা হয়। এই উৎসৱৰ লগত জড়িত খেৰাই নৃত্য এক ঋতুধৰ্মী নৃত্য। সিজু গছক বাথৌ দেৱতা হিচাপে গণ্য কৰি বড়োসকলে পৰম্পৰাগতভাৱে এই পূজা পাতে। 

## নামৰ অৰ্থ
খেৰাইৰ বুৎপত্তিগত অৰ্থ এচাম পণ্ডিতে এইদৰে দিছে, খেৰাই হ’ল ’খাৰ’ + ’আই’, অৰ্থাৎ খাৰ মানে হ’ল দৌৰা বা গতি কৰা আৰু "আই" মানে গোঁসানী। আইমাতৃক সন্তুষ্ট কৰিবৰ বাবে কৰা নৃত্যই হ’ল খেৰাই নৃত্য। কোনো কোনোৰ মতে খ-ৰ অৰ্থ হ’ল আঁঠু কঢ়া, ৰা-মানে সম্বোধন কৰা আৰু ই-ৰ অৰ্থ হ’ল ঈশ্বৰৰ উদ্দেশ্যে কৰা নৃত্য। 

## বিৱৰণ
বাথৌ দেৱতাৰ সমুখত বিভিন্ন উপাচাৰ, বলিৰ জীৱ-জন্তু, পশু-পক্ষী থৈ দেওধনীয়ে পূবফালে মুখ কৰি গমাৰি কাঠৰ পীৰাত বহে। ওজাই পিছত বহি আঁঠুলৈ মন্ত্ৰ মাতে। ওজাৰ পিছত বুঢ়া-মেথাসকল বহে। দেউৰীয়ে দেওধনীৰ বাওপিনে কিছু আঁতৰত বহে। সেইসময়তে খেৰাই নৃত্য চলি থাকে। পূজা শেষ হৈ যোৱাৰ পিছতো নৃত্য চলি থাকে। খাম, চিফুং, ৰিঙি, ৰামতাল, ওৱা, খোৱাং, বংগনা আদি এই নৃত্যত ব্যৱহাৰ হোৱা বাদ্যযন্ত্ৰ। 

## খেৰাই নৃত্য
অসমৰ বড়োসকলৰ মাজত প্ৰচলিত খেৰাই পূজাত খেৰাই নৃত্য প্ৰদৰ্শন কৰা হয়। খেৰাই নৃত্য এক ঋতুধৰ্মী নৃত্য। এই নৃত্য বাৰ প্ৰকাৰৰ:- বাৰ্ন গইদইং গ্ৰয় অৰ্থাৎ বেদী প্ৰদক্ষিণ কৰি কৰা নৃত্য,ছাত্ৰাৱাস মোছানয় অৰ্থাৎ গোড়া ধৰ্ম নৃত্য,খফ্ৰী চইব্ৰয় মানে জাপি লৈ কৰা নৃত্য, খই জোতা পনয় মানে পোক পৰুৱা দূৰ কৰিবলৈ কৰা নৃত্য,গণ্ডোৱালা বন হয় অৰ্থাৎ পখিলা ধৰিবলৈ কৰা নৃত্য,ছাগোলন অৰ্থাৎ এই জগতলৈ জীৱন প্ৰৱাহৰ ধাৰা কিদৰে বৈ আহিল প্ৰদৰ্শন নৃত্য,মিজো জেলে নয় মানে ম'হৰ নৃত্য,নাও বনয় মানে নাৱৰ নৃত্য,গোৰাই দ্ৰাৱাই নৃত্য মানে ঘোঁৰাত উঠা নৃত্য,নফুৰ গেলেনয় মানে ভালুকৰ নৃত্য, দাওহাই লংনয় মানে কুকুৰা কাটি তাৰ ৰক্তপাত কৰা নৃত্য, আৰু পাপলা মোচানয় মানে বীৰৰ নৃত্য।

## লগতে চাওক
* খেৰাই নৃত্য 
* বাথৌ পূজা

## তথ্য সংগ্ৰহ

## বাহ্যিক সংযোগ
* 
* ‘Kherai a religious festival’ , assamtribune.com.

শ্ৰেণী:অসমৰ উৎসৱসমূহ
শ্ৰেণী:বড়ো জনগোষ্ঠী
২০১০ দশকৰ অসমীয়া চলচ্চিত্ৰৰ তালিকা

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:অসম সম্পৰ্কীয় তালিকা
শ্ৰেণী:২০১০ দশকৰ অসমীয়া চলচ্চিত্ৰ 
শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ২০২০ দশকৰ অসমীয়া চলচ্চিত্ৰৰ তালিকা
অসমৰ দূৰদৰ্শন কেন্দ্ৰসমূহৰ তালিকা

এই প্ৰবন্ধটোত অসমৰ পৰা প্ৰচাৰিত দূৰদৰ্শন কেন্দ্ৰসমূহক তালিকাভুক্ত কৰা হৈছে।

## মনোৰঞ্জন
*ডী ডী অসম
* ডী ডী নৰ্থ-ইষ্ট
*জোনাক
*ৰেঙণি
*ৰং
*স্পন্দন

## সংগীত
*ৰামধেনু

## চলচ্চিত্ৰ
* ইন্দ্ৰধনু

## সংবাদ
*আছাম টক্‌ছ
*এন কে টিভি
*এন বি নিউজ
*এন ডি ২৪
*কাৰেণ্ট ট্ৰেণ্ড আসাম 
*টাইম ৮
*ডি ৱাই ৩৬৫
*নৰ্থ ইষ্ট লাইভ
*নিউজ লাইভ
*নিউজ ১৮ অসম নৰ্থ ইষ্ট
*প্ৰতিদিন টাইম
*প্ৰথম খবৰ ২৪×৭
*প্ৰাগ নিউজ

## শিক্ষামূলক
*জ্ঞান বৃক্ষ

## শিশু-মনোৰঞ্জন
*ইটিভি বাল্যভাৰত (অসমীয়া অডিঅ' ফীডসহ)

শ্ৰেণী: টেলিভিছন চেনেল
১৯৩০ দশকৰ অসমীয়া চলচ্চিত্ৰৰ তালিকা

১৯৩৫ চনৰ ১০ মাৰ্চ তাৰিখে মুক্তি লাভ কৰে ৰূপকোঁৱৰ জ্যোতিপ্ৰসাদ আগৰৱালাৰ দ্বাৰা প্ৰযোজিত আৰু পৰিচালিত প্ৰথম অসমীয়া ছবি জয়মতী।  'চিত্ৰলেখা মুভিটোন'ৰ বেনাৰত নিৰ্মিত এই ছবিখন ভাৰতৰ তৃতীয়খন সবাক ছবি  আৰু প্ৰথমখন ৰাজনৈতিক আৰু বাস্তৱবাদী ধাৰাৰ ছবি বুলি অভিহিত কৰা হয়।

## তথ্য সংগ্ৰহ

শ্ৰেণী:অসম সম্পৰ্কীয় তালিকা
শ্ৰেণী:১৯৩০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৪০ দশকৰ অসমীয়া চলচ্চিত্ৰৰ তালিকা
১৯৪০ দশকৰ অসমীয়া চলচ্চিত্ৰৰ তালিকা

## তথ্য উৎস

শ্ৰেণী:অসম সম্পৰ্কীয় তালিকা
শ্ৰেণী:১৯৪০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৫০ দশকৰ অসমীয়া চলচ্চিত্ৰৰ তালিকা
ৰাজ্যিক চলচ্চিত্ৰ বঁটা

ৰাজ্যিক চলচ্চিত্ৰ বঁটা অসম ৰাজ্য চৰকাৰে চলচ্চিত্ৰৰ ক্ষেত্ৰত কৰা উৎকৃষ্ট অবদানৰ বাবে আগবঢ়ায়।

## ৰাজ্যিক চলচ্চিত্ৰ বঁটা ২০০৪
১৯৯৮ চনৰ পৰা ২০০৪ চনলৈ নিৰ্মিত অসমীয়া কাহিনী আৰু অ-কাহিনী ছবিৰ মাজত ৰাজ্যিক চলচ্চিত্ৰ বঁটা ২০০৪ প্ৰদান কৰা হয়। বঁটা প্ৰদান কাৰ্যসূচী অনুষ্ঠিত হয় ১৩ এপ্ৰিল, ২০০৫ তাৰিখে।

### ছয় বছৰৰ শ্ৰেষ্ঠ

শ্ৰেণী:অসমৰ চলচ্চিত্ৰ সম্পৰ্কীয় বঁটাসমূহ‎
শ্ৰেণী:অসম সম্পৰ্কীয় তালিকা
গিৰিজানন্দ চৌধুৰী ব্যৱস্থাপনা আৰু প্ৰযুক্তি প্ৰতিষ্ঠান, গুৱাহাটী

**গিৰিজানন্দ চৌধুৰী ব্যৱস্থাপনা আৰু প্ৰযুক্তি প্ৰতিষ্ঠান** (ইংৰাজী নাম: *Girijananda Chowdhury Institute of Management and Technology*; চমুকৈ **জি আই এম টি**, কেতিয়াবা **জি চি আই এম টি**) হৈছে অসমৰ ব্যক্তিগতখণ্ডৰ এখন আগশাৰীৰ ব্যৱস্থাপনা আৰু অভিযান্ত্ৰিক প্ৰতিষ্ঠান। শ্ৰীমন্ত শংকৰ একাডেমী সমাজৰ আধিনত ২০০৬ চনত স্থাপিত ই হৈছে অসমৰ প্ৰথম ব্যক্তিগতখণ্ডৰ অভিযান্ত্ৰিক প্ৰতিষ্ঠান।

## পাঠ্যক্ৰম
গুৱাহাটী বিশ্ববিদ্যালয়ৰ অধিনত এই প্ৰতিষ্ঠানখনে স্নাতক আৰু স্নাতকোত্তৰ পৰ্যায়ত পাঠ্যক্ৰম আগবঢ়ায়।

অভিযান্ত্ৰিক বিষয়ত চাৰিবছৰীয়া স্নাতক পৰ্যায়ৰ পাঠ্যক্ৰম আগবঢ়োৱা বিভাগসমূহ হৈছে:
*বিদ্যুত পাৰমাণৱিক আৰু দূৰসংযোগ বিভাগ (*Electronics and Telecommunication Engineering*)
*কম্পিউটাৰ বিজ্ঞান আৰু অভিযান্ত্ৰিক বিভাগ (*Computer Science and Engineering*)
*তথ্য প্ৰযুক্তিবিদ্যা বিভাগ (*Information Technology*)
*প্ৰায়োগিক বিদ্যুত পাৰমাণৱিক আৰু যন্ত্ৰায়ক বিভাগ (*Applied Electronics and Instrumentation Engineering*)
*বৈদ্যুতিক অভিযান্ত্ৰিক বিভাগ (*Electrical Engineering*)
*যান্তিক অভিযান্ত্ৰিক বিভাগ (*Mechanical Engineering*)

স্নাতকোত্তৰ পৰ্যায়ৰ পাঠ্যক্ৰম সমূহ:
*দুবছৰীয়া স্নাতকোত্তৰ ব্যৱাসায়িক প্ৰশাসন (*Master of Business Administration*)
*তিনিবছৰীয়া স্নাতকোত্তৰ প্ৰায়োগিক কম্পিউটাৰ (*Master of Computer Application*)

শ্ৰেণী:অসমৰ অভিযান্ত্ৰিক মহাবিদ্যালয়সমূহ
নীপকো

**উত্তৰ-পূব বৈদ্যুতিক শক্তি নিগম পৰিসীমিত** চমুকৈ **নীপকো** (, NEEPCO) হৈছে ভাৰত চৰকাৰ মহাৰত্ন প্ৰতিষ্ঠান NTPC Ltdৰ অধীনৰ ৰাজহুৱা খণ্ডৰ এটা Schedule “A” miniratna category 1 প্ৰতিষ্ঠান। বৰ্ত্তমান উত্তৰ-পূব ভাৰতৰ ৭ খন ৰাজ্যত নীপকোৰ উপস্থিতি আছে। নীপকোৰ মুঠ ক্ষমতা বৰ্তমান 2057 মেগাৱাট। মহাৰত্ন প্ৰতিষ্ঠান NTPC ৰ 100% অংশীদাৰ আছে NEEPCO ত ।

## কাৰ্য্যকৰী শক্তি গোট
বৰ্ত্তমান নীপকোৰ কাৰ্য্যকৰী শক্তি গোট কেইটা হৈছে:
*কপিলী জল বিদ্যুৎ প্ৰকল্প
*অসম গেছ ভিক্তিক শক্তি প্ৰকল্প
*ৰঙানদী জল বিদ্যুৎ প্ৰকল্প
*দৈয়াং জল বিদ্যুৎ প্ৰকল্প
*আগৰতলা গেছ টাৰবাইন শক্তি প্ৰকল্প
*পাৰে জল বিদ্যুৎ প্ৰকল্প

## তথ্য সংগ্ৰহ

## বাহ্যিক সংযোগ
* আনুষ্ঠানিক ৱেবছাইট 
শ্ৰেণী:ভাৰতৰ চৰকাৰী সংস্থা
ছিৰাজ (দ্ব্যৰ্থতা দূৰীকৰণ পৃষ্ঠা)

**ছিৰাজে** তলৰ প্ৰবন্ধসমূহ বুজাব পাৰে:

## চলচ্চিত্ৰ
* ছিৰাজ (১৯৪৮ চলচ্চিত্ৰ), ফণী শৰ্মা পৰিচালিত আৰু অভিনীত চলচ্চিত্ৰ। 
* ছিৰাজ (১৯৮৮ চলচ্চিত্ৰ), নিপন গোস্বামী অভিনীত চলচ্চিত্ৰ। 

## গল্প
* ছিৰাজ (গল্প), লক্ষীধৰ শৰ্মা ৰচিত চুটিগল্প। 

শ্ৰেণী:দ্ব্যৰ্থতা দূৰীকৰণ পৃষ্ঠা
জয়মতী (২০০৬ চলচ্চিত্ৰ)

**জয়মতী** (ইংৰাজী নাম: *Joymati - the saviour*) হৈছে মঞ্জু বৰা পৰিচালিত ২০০৬ বৰ্ষৰ এখন অসমীয়া চলচ্চিত্ৰ। ছবিখন জ্যোতিপ্ৰসাদ আগৰৱালা পৰিচালিত ১৯৩৫ চনৰ প্ৰথম অসমীয়া ছবি ‘জয়মতী’ৰ পুনৰনিৰ্মাণ নহয়। এই জয়মতীৰ কাহিনীত কেতবোৰ বিশেষত্ব আছে। 

## কাহিনীৰ সমল
মঞ্জু বৰাই ছবিখনৰ কাহিনী ড॰ ড॰ সূৰ্যকুমাৰ ভূঞা, পদ্মনাথ গোহাঞিবৰুৱা আৰু হিতেশ্বৰ বৰবৰুৱাৰ বুৰঞ্জী অধ্যয়ন কৰি তৈয়াৰ কৰিছিল। ড॰ বীৰেন্দ্ৰ কুমাৰ ভট্টাচাৰ্যৰ ‘জয়মতী’ নামৰ নাটকখন আৰু হেম বুঢ়াগোহাঞিৰ কেতবোৰ নিবন্ধকো তেওঁ সমলৰূপে লৈছিল। 

## জ্যোতিপ্ৰসাদৰ জয়মতীৰ সৈতে বৈসাদৃশ্য
200px|thumb|left|চাউদাঙৰ হাতত ‘সোণামতী’
জয়মতী চৰিত্ৰটোৰ পৰিয়ালগত আৰু সামাজিক ভিত্তি ব্যাখ্যা কৰি পৰিচালক মঞ্জু বৰাই মত পোষণ কৰে যে সেইগৰাকী নাৰী কোনোপধ্যেই অবলা, আজলী বা সৰলচিতীয়া মনৰ হ’বই নোৱাৰে। পৰিচালক গৰাকীৰ অনুসৰি তেওঁ জয়মতীক সতীৰূপে উপস্থাপন কৰাৰ সলনি এগৰাকী সবল, শক্তিশালী, ৰাজনৈতিক ভাবে দূৰদৰ্শী চেতনাসৰ্বস্ব নাৰীৰূপে উপস্থাপন কৰিছে। 
জ্যোতিপ্ৰসাদৰ ‘জয়মতী’ৰ ‘ডালিমী’ চৰিত্ৰটো ইয়াত নাই। ডালিমী চৰিত্ৰটো কাল্পনিক বুলি স্বয়ং লক্ষ্মীনাথ বেজবৰুৱাই তেওঁৰ ‘জয়মতী’ কাহিনীৰ সম্পৰ্কত উল্লেখ কৰিছে। মঞ্জু বৰাই ইয়াত আন এটা ঐতিহাসিক চৰিত্ৰৰ অৱতাৰণা ঘটাইছে। সেয়া হৈছে নগা কন্যা ‘নে’পে’ ওয়ান্‌চা’ কুঁৱৰী ওৰফে ‘জুলুমী’। ৰজা হোৱাৰ পাছত গদাধৰ সিংহই জুলুমীক বিয়া কৰায়। মঞ্জু বৰাৰ জয়মতীত আছে অন্য এক নতুনত্ব। লোকজীৱনত প্ৰচলিত মালিতাৰ পৰা তেওঁ আনিছে ‘সোণামতী’ নামৰ এক যুৱতীৰ চৰিত্ৰ। শিৱসাগৰৰ বকতা অঞ্চলত থকা সোণামতীৰ ঘৰত সোমাই পলাতক গদাপাণিয়ে পানী খাইছিল। গদাপাণি ওলাই যোৱাৰ পাছত ল’ৰাৰজাৰ চোৰাংচোৱাই গৈ সোণামতীক গদাপাণিৰ কথা সোধে। সোণামতীয়ে গদাপাণিক বচাবৰ বাবে চোৰাংচোৱাক বিপথে পৰিচালিত কৰে। ইয়াতে ক্ৰোধিত হৈ সিহঁতে সোণামতীক চোঁচোৰাই নি অত্যাচাৰ কৰি হত্যা কৰে। এই পথাৰখন এতিয়াও চোঁচোৰাল পথাৰৰূপে জনাজাত। 
উল্লেখযোগ্য যে এই ছবিখন আৰম্ভ হৈছে লাচিত বৰফুকনৰ মোমায়েকক কটাৰ দৃশ্যৰ পৰা। 

## অভিনয় শিল্পী
*নিতা বসুমতাৰী (*[[জয়মতী]]*)
*ৰোহণ দলে (*গদাধৰ সিংহ ওৰফে গদাপাণি*)
*বিষ্ণু খাৰঘৰীয়া (*আতন বুঢ়াগোহাঞি*)
*তৌফিক ৰহমান (*লালুকসোলা বৰফুকন*)
*প্ৰাঞ্জল শইকীয়া (*[[লাচিত বৰফুকন]]*)

## চিত্ৰগ্ৰহণ
ছবিখনৰ চিত্ৰগ্ৰহণ মাৰ্ঘেৰিটাৰ কেটেটং গাঁৱত কৰা হৈছিল। 

## সাফল্য
*ভাৰতীয় পেনোৰামালৈ নিৰ্বাচিত
*মুম্বাইত অনুষ্ঠিত ‘এছিয়ান ফিল্ম ফেষ্টিভেল’ত প্ৰদৰ্শিত
*‘কলকাতা ফিল্ম ফেষ্টিভেল’ত প্ৰদৰ্শিত

## তথ্য সংগ্ৰহ
*মঞ্জু বৰাৰ অফিছিয়েল ৱেবচাইট 
*‘অসমীয়া সা ৰে গা মা’ - তৃতীয় বছৰ, সপ্তম সংখ্যা, অক্টোবৰ ২০০৬
*‘Joymati - the saviour’ on Bollywood Hungama

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:২০০৬ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
জগজিৎ সিং

**জগজিৎ সিং** () ভাৰতৰ এজন সুপ্ৰসিদ্ধ গজল গায়ক আৰু সংগীত বিশাৰদ। গজলৰ যাদুৰে তেওঁ দেশবাসী আৰু বিদেশৰ শ্ৰোতাকো মোহাচ্ছন্ন কৰি ৰাখিছিল। পদ্মভূষণ সন্মানেৰে সন্মানিত সিঙে হিন্দীৰ উপৰি উৰ্দু, পঞ্জাবী, গুজৰাটী আৰু নেপালী ভাষাটো গীত গাইছিল। গজল সম্ৰাট ৰূপে খ্যাত জগজিৎ সিঙক ভাৰতৰ আধুনিক গজলৰ এজন অগ্ৰদূত বুলি গণ্য কৰা হয়। তেওঁৰ গজলৰ ভাৱ আৰু সুৰৰ এক স্বকীয় বৈশিষ্ট্য আৰু সন্মোহিনী শক্তি আছিল। তেওঁ কলা আৰু সংস্কৃতিৰ ৰাজনীতিকৰণত বিৰোধিতা কৰিছিল আৰু ভাৰতৰ পৰম্পৰাগত কলা বিশেষকৈ লোককলাৰ শিল্পী তথা সংগীতজ্ঞসকলৰ হকে মাত মাতি আহিছিল।

## জন্ম আৰু প্ৰাৰম্ভিক জীৱন
জগজিৎ সিংৰ জন্ম হয় ১৯৪১ চনৰ ৮ ফেব্ৰুৱাৰীত ৰাজস্থানৰ শ্ৰীগংগা নগৰত। তেওঁৰ পিতৃ-মাতৃৰ নাম অমৰ সিং ধীমান আৰু বচন কৌৰ। শিখ ধৰ্মাৱলম্বী জগজিৎ সিঙক পৰিয়ালৰ লোকে জিৎ বুলি মাতিছিল। পিতৃ-মাতৃয়ে আই এ এছ বিষয়া হোৱাটো বিচাৰিছিল যদিও সংগীতৰ প্ৰতি অন্ধ জগজিত সিঙে কুৰুক্ষেত্ৰ বিশ্ববিদ্যালয়ৰ পঢ়া আধাতে সামৰি ভাগ্যৰ সন্ধানত ১৯৬৫ চনত মুম্বাইত উপস্থিত হয়। জীৱন সংগ্ৰাম কৰিব লগীয়া হোৱা সময়খিনিত তেওঁ জিংগলছ (বিজ্ঞাপনৰ গীত) গাইছিল। নিজকে এজন গায়ক হিচাপে প্ৰতিষ্ঠা কৰিবলৈ আগবঢ়াৰ সময়খিনিতে জগজিতৰ গজল গায়িকা চিত্ৰাৰ লগত চিনাকি হয় আৰু পাছলৈ বিবাহপাশত আৱদ্ধ হয়। দুয়ো গজলৰ জৰিয়তে যথেষ্ট খ্যাতি অৰ্জন কৰে।

## সংগীত জীৱন
সৰুৰে পৰাই জগজিৎ সিঙৰ গানৰ প্ৰতি আকৰ্ষণ আছিল। গানৰ প্ৰতি আগ্ৰহ দেখি তেওঁৰ পিতৃয়ে পণ্ডিত চগনলাল শৰ্মাৰ ওচৰত গান শিকাৰ ব্যৱস্থা কৰি দিয়ে। জগজিৎ সিঙে ওস্তাদ জামাল খাঁৰ ওচৰত ছবছৰকাল সংগীত শিকে, লাভ কৰে খেয়াল থুমৰী, ধ্ৰুপদত পাৰদৰ্শিতা। জগজিৎ সিঙে তেওঁৰ সাংগীতিক যাত্ৰা গুৰুদ্বাৰত ভক্তিগীত 'শৱদ' গাই আৰম্ভ কৰিছিল। জলন্ধৰ অনাতাঁৰ কেন্দ্ৰতো গায়ক হিচাপে সুযোগ লাভ কৰা জগজিৎ সিঙে মুম্বাইলৈ নেপথ্য শিল্পী হিচাপে যোগদানৰ বাবে ১৯৬১ চনত আহে যদিও সেইবাৰ তেওঁ সফল হ'ব পৰা নাছিল। সেয়ে ১৯৬৫ চনত পুনৰ মুম্বাইত উপস্থিত হয়। সেই সময়তে তেওঁ এইচ এম ভিত দুটা গজল ৰেকৰ্ড কৰাৰ সুবিধা লাভ কৰে।

## মৃত্যু
২০১১ চনৰ ২৩ ছেপ্টেম্বৰত মগজুৰ ৰক্তক্ষৰণৰ হোৱাত মুম্বাইৰ লীলাৱতী হাস্পতালত ভৰ্তি কৰা হয়। শেষত এই ৰোগৰ বাবেই ২০১১ চনৰ ১০ অক্টোবৰত পুৱা ৮.১০ বজাত শেষ নিশ্বাস ত্যাগ কৰে। মৃত্যুৰ সময়ত তেওঁ গায়িকা পত্নী চিত্ৰা সিঙক এৰি থৈ যায়।

## বঁটা আৰু সন্মান
* পদ্মভূষণ (২০০৩)

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী‎
শ্ৰেণী:পদ্মভূষণ বঁটা বিজয়ী
অসমীয়া লিপি

এইটো এটা দ্ব্যৰ্থতা দূৰীকৰণ পৃষ্ঠা। **অসমীয়া লিপি** শব্দটোৱে নিম্নলিখিত প্ৰবন্ধবোৰ সূচাব পাৰে:

* অসমীয়া বৰ্ণমালা, অসমীয়া ভাষাৰ লিখন প্ৰণালী
* বঙালী–অসমীয়া লিপি, বঙালী আৰু অসমীয়া বৰ্ণমালাৰ ভেটি
নেলীৰ হত্যাকাণ্ড

**নেলীৰ হত্যাকাণ্ড** বুলিলে ১৯৮৩ চনত অসমৰ নগাঁও জিলাৰ নেলীত সংঘটিত হোৱা সন্দেহজনক অবৈধ অনুপ্ৰৱেশকাৰীৰ হত্যাকাণ্ডক বুজায়।

## ইতিহাস

১৯৮৩ চনত অসম আন্দোলনৰ সময়ত অনুষ্ঠিত হোৱা সাধাৰণ নিৰ্বাচনত অসম আন্দোলনৰ নেতাসকলে অবৈধ বাংলাদেশী অনুপ্ৰবেশকাৰী সকলৰ নাম ভোটাৰ তালিকাৰ পৰা আঁতৰাই নিদিয়া পৰ্যন্ত নিৰ্বাচন স্থগিত ৰাখিবলৈ কেন্দ্ৰীয় চৰকাৰক অনুৰোধ জনাইছিল। কিন্তু,  চৰকাৰে তেওঁলোকৰ দাবী অগ্ৰাহ্য কৰি নিৰ্বাচন পাতিবলৈ সিদ্ধান্ত গ্ৰহণ কৰাৰ ফলস্বৰূপে ৰাজ্যজুৰি ব্যাপক গণ-আন্দোলনৰ সূত্ৰপাত ঘটে। পৰবৰ্তী কালত, ১৯৮৫ চনত অসম চুক্তি স্বাক্ষৰিত হোৱাৰ পিছত এই নিৰ্বাচনৰ ফলাফলক বাতিল কৰা হয় আৰু নতুনকৈ নিৰ্বাচন অনুষ্ঠিত হয়।
## ঘটনাক্ৰম
১৮ ফেব্ৰুৱাৰীৰ দিনা ছঘণ্টা জুৰি চলা এই হত্যালীলাত ২,১৯১ জন লোকৰ প্ৰাণ হানি হৈছিল(বেচৰকাৰী সূত্ৰৰ মতে এই সংখ্যা প্ৰায় ১০,০০০)। আক্ৰান্ত ১৪ খন গাঁও আছিল আলিসিংহ, খোলাপথাৰ, বসুন্ধাৰী, বুগডুবা বিল, বুগডুবা হাবি, বৰজলা, বুতুনী, ইন্দুৰমাৰী, মাটি পৰ্বত, মুলাধাৰী, মাটি পৰ্বত নং ৮, শিলভেটা, বৰবুৰী আৰু নেলী। আক্ৰান্তসকলৰ বেছিভাগেই অসমলৈ বাংলাদেশৰ পৰা প্ৰবজন কৰা মুছলমান সম্প্ৰদায়ৰ লোক আছিল বুলি কোনো কোনো সূত্ৰই কয়। সেই এলেকাদি পাৰ হৈ যোৱা সংবাদদাতাৰ এটা দল নেলীৰ হত্যাকাণ্ডৰ প্ৰত্যক্ষদৰ্শী আছিল।

## তদন্ত
অসম চৰকাৰে নেলীৰ হত্যাকাণ্ডত নিহত লোকসকলৰ পৰিয়ালক ৫,০০০ টকাকৈ সাহায্য প্ৰদান কৰে। এই ঘটনাৰ তদন্ত কৰিবলৈ ত্ৰিভুৱন প্ৰসাদ তিৱাৰীৰ অধীনত গঠন কৰা তিৱাৰী কমিচনে ১৯৮৫ চনত অসম চৰকাৰক ৬০০ পৃষ্ঠাজোৰা প্ৰতিবেদন দাখিল কৰে। কিন্তু, হিতেশ্বৰ শইকীয়াৰ নেতৃত্বাধীন কংগ্ৰেছ চৰকাৰে এই প্ৰতিবেদন ৰাজহুৱা নকৰিবলৈ সিদ্ধান্ত লয়। হত্যাকাণ্ডৰ পিছত মুঠ ৬৮৮ টা অপৰাধী গোচৰ ৰুজু কৰা হৈছিল আৰু ৩১০ জনকহে চাৰ্জশ্বীট দিয়া হৈছিল। বাকী ৩৭৮ টা গোচৰ প্ৰমাণ নোহোৱাৰ দোহাই দি বন্ধ কৰা হৈছিল। চাৰ্জশ্বীট দিয়া ৩১০ টা গোচৰো অসম চুক্তিমতে ১৯৮৫ চনত গঠিত অসম গণ পৰিষদ চৰকাৰে বাতিল কৰে।

## টোকা

## উৎস

* 
*
*
*
*
*
* 
* Chadha, Vivek, *Low Intensity Conflicts in India.* Sage Publications, 2005.
* Saksena, N.S. "Police and Politicians" in Alexander, P.J. (ed.) *Policing India in the New Millennium.* Allied Publishers, 2002.

শ্ৰেণী:স্বাধীনোত্তৰ অসম
শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা
শ্ৰেণী:নৰসংহাৰ
শ্ৰেণী:সংঘৰ্ষ
মেধা পাটকৰ

**মেধা পাটকৰ** (, মাৰাঠী: मेधा पाटकर) ভাৰতবৰ্ষৰ এগৰাকী আগশাৰীৰ সমাজকৰ্মী। নৰ্মদা বচাও আন্দোলনত পালন কৰা উল্লেখনীয় ভূমিকাৰ বাবে এখেত বিখ্যাত।

## ব্যক্তিগত জীৱন
১৯৫৪ চনৰ ১ ডিচেম্বৰত মহাৰাষ্ট্ৰৰ মুম্বাইত মেধা পাটকৰৰ জন্ম হয়।

টাটা সামাজিক বিজ্ঞান সংস্থানৰ পৰা সমাজ সেৱা বিভাগত এখেতে স্নাতকোত্তৰ ডিগ্ৰী লাভ কৰে।

## সন্মান আৰু পুৰস্কাৰ
* ৰাইট লাইভ‌‌‌‍লিহুড এৱাৰ্ড (Right Livelihood Award), ১৯৯১ চন, ছুইডেন
*গ'ল্ডমেন পৰিবেশ পুৰস্কাৰ , ১৯৯২ চন, ছানফ্ৰান্সিস্ক', কেলিফৰ্ণিয়া
*গ্ৰীন ৰিবন এৱাৰ্ড 

## সমালোচনা
২০১০ চনত মহাৰাষ্ট্ৰ ৰাজ্যৰ জৈতাপুৰ আনৱিক শক্তি প্ৰকল্পৰ বিৰোধিতা নকৰা বাবে মেধা পাটকৰকলৈ স্থানীয় সমাজকৰ্মী সমুহ অসন্তুস্থ হৈ উঠে। এজন স্থানীয় সমাজকৰ্মীয়ে "*মেধা পাটকৰে নিজেই আগভাগ লোৱা বিষয়সমুহ পাচলৈ পৰিত্যাগ কৰে। গতিকে তেখতৰ কথাক আগলৈ গুৰুত্ব সহকাৰে বিবেচনা কৰিব পৰা নাযাব*" বুলি মন্তব্য দিয়ে।

## তথ্যসূত্ৰ


## বহিঃ সংযোগ
* Friends of the river Narmada
* Articles written by Medha Patkar
* Speech by Medha Patkar at the 2nd World Water Forum in The Hague, March 2000
* Interview with Amy Goodman on Democracy Now!, March 2009 (video, audio, and print transcript) 

শ্ৰেণী:ভাৰতৰ ব্যক্তি
শ্ৰেণী:সমাজকৰ্মী